url: =Sia in hong siasak hiam? ~ Hau Za Cin :: ZOMI DAILY\nposted on 2 December 2015 at 10:25 am Lomkholna: Article, Hauzacin\nSia in hong siasak hiam?\n“Siksakol pei thum nei hawlte nangawn ‘sia’ kici ta hi” cih khat ka za ngei hi.\nZomi khempeuh in ‘sia’ cih i lim zat mahmah ta hi. Sangsia te zong ‘sia’, biakna siate zong ‘sia’, kumpi zumah nasem uliante zong ‘sia’, a min i theihpak loh ahih hang eisanga upazaw dingin i upmawh khatpeuh zong ‘sia’ ci suk ziau cih zah dongin ‘sia’ cih kammal kilimzat a, a hoihna tampi a om mah bangin a hoihlohna zong a omkha tam cih ka ngaihsun mawkmawk hi.\nTua hi a ‘sia’ in hong siaksak hiam?\nKa tuak thu pawlkhat gen mawkmawk leng. Khatveivei ‘u’ hong ci dinga kilawm kasak pawlkhat in ‘sia’ ciin hong sam a, ‘nau’ hong ci dinga kilawm kei sang upa zaw pawlkhat in zong ‘sia’ hong cih hun om hi. Amasa pen tawh kisai in i Zongeina u, nau, ni, ngang, pi, pu, nu, pa, etc ci-a i kisapna ngeinate a beisak suak kasa a, ‘sia’ in hong siasak hilo hiam ka ci hi. A nihna ah lah kei sanga upazaw khat in ka min tawh hong sam ziaulo a ‘sia’ hong cih ciangin a kisamzah vala kamsiam tawh kibang kasa a, kul takpi mah hiam ka ci hi. “Ek tamlua vok in gailo” cih bangin kamsiam mawk sial ek tam zong kilawm tuanlo tawh kibang kasa zel hi.\nTua hi a, hih ‘sia’ cih kammal, Zomite in Kawlte tawh i kipemat ma a i zat tam hetloh hi napi, tulai ciang kamzat tangzang a i pheeng zatgawp lua pen in i Zongeina kisapna kammal hoihte leh a kilawm tampi hawlmang in a kisamzah vala mawk kamsiamna tawh kibang hilo hiam cih khawng hong ngaihsunsak hi.\nTua hi a, bangci in na ngaihsun tam thei keng. “‘Sia’ in hong siasak nasa hiam?” Koi ciangah zang ding? Kuate tungah zang ding? I Zongeina kisapna kammalte pai liangin ‘sia’ cih i zang zom zel diam?\nPrevious: Tonh Thu (10) ~ Awn Za Pau\nNext: Hakha khuapi ki tuahkhiat kulding


timestamp: atn

url: =Makai leh lawm le gual (Makaih Pilna) ~ Lian Muan Kim :: ZOMI DAILY\nposted on 10 September 2019 at 9:39 pm Lomkholna: Article, Lianmuankim\nMakai siampente in a mite uh it uh a, amaute tawh kilawmtatna hun la in gualzawh pih uh hi. Dr. Lian Muan Kim\nPrevious: Laisiangtho munkhat leh munkhat kitukalh cihbang aom theiding hiam?\nNext: Tuzawh kum 50 sung Zomite Khapi or Space tung i kahzo diam?


url: =Ankam bulnek cinzia tomkim (Carrot) :: ZOMI DAILY\nposted on 7 June 2018 at 8:44 am UTC+9:30 Lomkholna: News, Siamsin\nOctober pan November kha sung ciin dingin gel ding hi. Ankam bulbawk te nisa hoihtak a ngahna mun ah hoih hi. Ahizongin ni liapzongh a hoih khom khat thuakzo hi. Akung kihalna letmat 6, a gualkihalna letmat 12 in ciing ding hi. Acre 1 a’ding khaici 2 kg bei ding hi. Ankam bulbawk cin nading lei vui sak mahmah leng hoih hi. A zungkhak nading munah suang omleh hoihlo hi. Suang te lakkhiatsak leng hoih hi.\nA pobaih nading in akawt den, a nelden leitang deih hi. Nisa in a katgawploh nadingin ham khuh ding kisam hi. Leinip kei leh ankambulbawk menggawpthei hi. An kampinek te pen pi 1 val sangthei aa letmat 6 pan in temteh (kaihcih) tawh a pi a nalo dingin tan ding hi. Khut tawh tanlo ding hi.\nTui pen nipi kal khat letmat 1 bang pia ding hi. Ni 3 ah khat vei tui pia ding hi. Kiak pen bot khia ciatciat ding hi. Khaici tuh khit ciangin bawltawm ek leh, bawng ek, ak ek te pia ding hi.\nAnkam bulbawk pen tuh zawh ni 90 pan ni 100 ah kila thei hi. A min ciangin la ding hi. A limci ankam bulbawk khol nadingin a kungleh a pi kikal pan kuaitan ding aa a pi tungaa ninte siangsak in keusak ding hi. Ankam bulbawk te bungkitan sungah sehnel koih ding hi. Tua sehnel te sungah koih in ki khol thei hi.\n1. Leitangh nam – sehnel tawh kihel hawllei\n2. Leitangh thukna alna –ph 6 – 7ph kikal\n3. A lumna- 16\n4. Ciin hun- October to November (khualum gamlam ah)\n5. Ciin dan- Atang tuh in tuah nawnlo\n6. Ciindan – a kung kihalna 6” leh a gual kihalna 12”.\n7. Ek piakna- ngan ek acre 1 ah ton 5, mipee hawng arce 1 ah pound 80.\n8. A kung puahdan- ni 3 ah 1 vei tui pia ding hi. Lakhawh zel ding aa lungno dal ding hi. Bawltawm lungno zaa te zangh ding hi.\n9. A lakhun- cin zawh ni 90 pan ni 100 ah kila thei ta hi.\nAnkambulnek leh cidamna\nAnkambulnek pen cidam nadingin hoih mahmah hi.\n1. Kaalthum sung manman in neden leng lungtangnatna dal zo hi Lungtang natna a piangsak cholesterol te kiamsak hi.\n2. Sikhang kiamsak thei hi. Potassium dat tampi om hi.\n3. Pumpi sungaa sikangte nasepna thahatsak hi. Vitamin C tampi kihel hi.\n4. Gilpi angawina thahatsak mahmah hi. Gilpi sungah natna a pianloh nadingin huh hi.\n5. Cancer natna dal hi. Kal (Lungs) cancer dal hi. Numei te a’dingin nawi cancer a pianloh nadingin tampi huh hi.\n6. Mitkhua muhna thahatsak mahmah hi. Vitamin A dat tampi om hi.\n7. Sikhum, zumkhum kiamsak hi. Vun hoihsak hi. Vun hong nosuaksak hi. Sam khangsak thei lai hi.\n8. Naupaii nupi te in ne leh nawitui tampi neithei uh hi. Tua ahihmanin carrot pen anneksim in nekzawh ding thupi mahmah hi.\nHih ankampinek pen tuma kum 5000 laipek in kine khin hi ci in kiciamteh hi. Mihingbek hilo in ui in zongh duhthei mahmah hi. Afghanistan gam pan in hong kipan masa hi ci in kiciamteh hi. Siamsin Library\nPrevious: Nuntaákna-in Siamsinna ~ Pu Zokhai\nNext: Khantohna leh pilsinna\njohny hume says\nHoih ei, na zang pah lian ning ei.\nLeave a Reply to johny hume Cancel reply


url: =MY STORY- The Rebel: The BIG BOSS, the BULLY\nThe BIG BOSS, the BULLY\nNaupang cik, lawm I hong neih apat in BOSS I hong nei ngal a, KIT in I pang ngal hi. Boss I cih pen a 'mi nuam' a om mah bang in a gilo zong a om hi. Boss te thu pen ki thupi leh poimoh ngaihsut gige ahihman in a thu uh 'man' d ahimai hi. Ngaih nonloh a I om khak ding kilau gu giugiau ahihman in ki mangto charchar hi. Man loh khak ding kilau top in ka ngaihsun zaw hi. Innsung a nu-le-pate sang in zong Bosste thu va thupilak leh manzawk hun a om hi. Bangmah pi hong hihsak kei mah le uh a panpihtu poimoh ihihna ah I dinmun ki poimoh ngaih gige mawk hi.\nA kit ua ka pankhakna BOSS bangzah hiam ka hong gelh ding.\nNidang in leeng (kangtalai) kithan hunlai in Boss te lamsuk hi in lamtou ah sawntu in kipang hi. Hong tuangsak kholkei mahle uh Bosspa va 'sawnkhak' pen hamphatna in a kikoih hi.\nKhatvei le lah midang toh hong sutuah in kisual bang a ngai hi. Ngamlo leh zolo hih ki utlo ahihman in ki pang eksam jel hi. Eh, hilo. A tamzaw ka u toh kithuah tangpi ka hihman un 'ka boss' ahihna bangtan hiam a om hi. Midang ten a hong vuak sawm ciang un panglo leh thuklo kahih man un a lehbuai uhi. Panglo na na na chu a vuak/kisual pih theih kei!\nGamlak I vak a vasa'bu mu I hihleh zong, ' kei hawi second' ki ci ngam lel hi. Hawi first chu tutse loh in Bosspa' a hi sa ahimai. Uncontest a cing ahimai. Vasabu I laak ciang in a noute a ki luak zel hi. Vasa noute lak ah 'a ann saangh' a om a; ann kham ahihman in a hoih deuhse hi. Ann saangh chu tankhak ding ahi sekei. Laizial sumh teepte ahih le lah a tep first ahi mai uh hi. Boss petmah uh himai; a gen didan dang omlo.\nSkul I hong kai a Boss te boss cih mahtak lai a siam khol kei uhi. Homework om le lah kei hihte dik tangpi ahihman in Boss te a di toh homework hih a ngai jel hi. A poimoh na ah ei tung a gilo te raap na din I zang a kizen zawzen. Boss toh kisai ka mangngilh theihloh leh ka ngaihdam theiloh khat ka hong gen deh. A Ki boss sak deuh khat in Teacher te room kiang a tui ama thol a dimh ding in a hong sawl hi. Kei lah ut hetlo bilbel, kisualpih ek. Ama taksa lian mok leh zong kei pen ka lungtang toh pang kahih ciang in.... ka zo tuan kei na a, ka kap tuan kei. A man hong zo zawdeuh sam hi. Hilhcetna: Amah khamtheih I cih corex /phensidyl hih ahihman in a dangtak, tui suak dia hong sawlna pen a phensi thawl hi zawmah ahicia ! Ngaihtuah dih. Kua'n khamtheih 'phensi' thol a tui va suak himhim di? Tuni tan in mangngilh nai kei ing. Ka ngaihdam thei nai kei.\nKhatvei Boss pa homework ka gelh laitak in class room khat le khat kikal, bang vang apat suang in hong kideng kha hi. Kei zong ki kap khembawl pah. Boss pa'n suang dengtu va kankhia, va vua ban ah a fuh pen ka homework gelh ding hih ngai nonlo. Sir pa'n ka handwriting thei ahihcia, nuam ciahlo. Escape route mu ka hi mai.\nBoss pen tuhun in sepaih te' ki zahtak dan leh ki thuman dan sang in ki hih utzaw ahi de aw cih ngaihdan nei ing. Pukhri leh Tuitha lui khong ah kibual ding ahih ciang in [tuizap siam khol khang] Boss pa' andalpen kawng kol deuh a hihleh a zangsak ut a kit te a om lel hi. A mau pheituam tungten pen toh kibual in a tui sukkang se loh in a teeng keu ngap uhi.\nTulai virtual ah ki om zawta ahihman in shout box ah kei tel in goonda leh midangte ut bangbang a phitkhum ziahziah te himailo dia maw.... BOSS i cihte? Comment pe egeg te tel in.\nNext ah “managing your boss, the BULLY at the workplace n in life” cih gelh ngam d ahi diam ah.\nPosted by Kamzalian Tomging at 14:46


url: =Tongsan Media pan Dahpihna Thupuak\nZogam, Tedim gam huam Old Darkhai khuami Yangon ateng Agape Zomi Baptist Church (AZBC Vice President Pu Ngul Khan Dal (Kum 70),B.A,Dip Ed., B.R.E (Middle School Head Master-Pension), EZBC Mandalay Church Pastor Rev. Kham Sian Khup (tawmvei USA) le Evan Thang Khan Khen, Yangonte ii upipa in November 2,2016 (8:40 pm) hunin Yangon Sakura zato pan i Topa kiangah hong ciahsan cih kiza ahih manin, Tongsan Media Group pan Dahpihna i pulak hi.\n(Sia Ngul Khan Dal + Nu Vung Khan Dim) tate:\n1. Khawl Nuam Kim (MEB Tedim) + Thang Za Kap\n2. Cing Hau Lun M.A, Ph.D + Nang Sian Mang\n3. Cin Hau Mang B.Sc, A.G.T.I + Ning Huai Lun (USA)\n4. Lia Cing Sian Lian M.Div (S.Korea)\nPu Ngul Khan Dal i luanghawm pen November 5,2016 (Saturday) ni-in, Yewai hanmual ,Yangon ah kivui ding ci hi. Atapa upen Pa Hau Mangte innkuan USA Indianapolis le a naupa Rev. Kham Sian Khup (Tawmvei USA) te'n aluang tawh om khawm theilo ding a, a tanu neupen Lia Cing Sian Lian @ Lialian bel S. Korea pan a pa luanghawm lapin ciah ding cih kiza hi. Zogam, Dalkhai khua pan, Tedim, Kawlpi le Taunggyi le Mandalay pan sanggamte in delh ciat ding uh cih zong kizasawn ahih manin, thungetna ah phawk ciat ni.\nPu Ngul Khan Dal @ Sia Dal pen minam le Pasian a it mahmah khat hi-in, Tonzang Myone Pyituh Council ah Secretary leh President sem ngei a, Chin State Pyituh Council EC in zong pang ngei hi. Kumpi ulian a sep lai-in a kumkhat bit khasum CCOC mission nasepna ah piakhia ahih manin CIDte thusitna/dotna nangawn thuak lawh liangin mission veii khat ahihi. A diakdiak in Kumpi ki-ukna akikhel ciangin kumpi nasepna pan sumbawl (Suangbawl) lam semin, Khitui Gospel nasepna ah ahihtheihna bangin mapanpih den cih Evan. Do Khup tung pan kizasawn hi.\nTua banah ZBCM,ZZBA leh tulaitak a omna AZBC Pawlpi ading citak le muanhuai takin nasem mipil le minam makai muanhuai mahmah ahih manin, a nusiat innkuanpih, pawlpi mite le sanggamte bek tham loin, Zomibup in supna lianpi i nei hi. A nusiat innkuanpihte le gam sung gam pua a om tate, tute khempeuh Khasiang tho Pasian in alamdang in na hehnem ta peuh hen cih thungetna i neihpih hi.\nRef: Rev. Langh Za Kap & Evan. Langh Do Khup


url: =Зарядное устройство для HP Pavilion ze4231 TopON TOP-DT01S\nОписание блока питания для HP Pavilion ze4231 TopON TOP-DT01S\nЗарядное устройство для HP Pavilion ze4231 TopON TOP-DT01S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT01S более надежна, в особенности в тех критериях, где электросеть нестабильна.


url: =Zomi Internet Army te dam sawt hen! ~ Zomi Quavadis :: ZOMI DAILY\nZomi Movement pen tu ciangciang thakhauh in hatpai mahmah a, ih lungdam hi. Mipite hong makaih leh amun a nasem ngiat ih makai muan leh suan teng pahtawina leh zahtaakna ih pia masa hi. Pasian in pilna, ciimna, thukhualna, thumuhna, thusaupi ngaihsutna, cihtakna, cidamna leh lungmuanna a bucingin amau leh a innkuanpihte tungah a beisa hun sangin mailamah na pia semsem zaw lai ta hen.\nIh makaite nungah mipite a tawsawn a, tha apia, mipite tungah thu theihna (Awareness) tatsat lo in Online pan a guan dente pen kan taktak lehang a tamzaw pen “Zomi Internet Army (Huihthau)” cia ih ko ekekte hi dihdih sa ingh. Hih Internet Army te nasepna pen amun lian a nasem ahih loh uh hang un thupi in taangzai mahmah ka sa a, amau teng lakah thusia lasia, zahpihna kammal leh makaite hawmthawhna thu a gelhgelh honkhat om mah taleh a tamzaw in Zomite kipumkhatna ding leh mainawt zia ding Steps tampi amau theihna ciangciang uh hong pulaak khia zong ka sa hi.\nAmaute in ih makaite ahua leh a mudah uh hi lo in, makaite’n ngaihsutna saupi tawh a kalsuanna vuah a khanglo nai lo mipite khanglo sakin makaite nungzui dingin a tawsawn uh hi ka sa zaw hi. Gentehna pakin Zomi tangthu sungah tunai in a nasia mahmah thupiang pawlkhat om hi:\n1. Kawl kumpi in Zomi om kei hong cih laiin ZCD/ZNC tawh pang khawm in leitung bup Kawlgam Embassy omna khempeuh ah Zomi ten lungphona kinei hi.\n1. Census hun laiin innkuanpih tek ih hopihna tawh Zomi tampi tak 914 Zomi ah kikip hi.\n2. Zogam Zomi tengin dong ih tuah laiin ih omna gamtek panin nasia takin huhna sum leh van tuamtuam kikhon in kikhak hi.\n3. Kiteel hun ciangin innlam tek kihopih leuleu in, Zomi ih hih ciangin ih minam Party ZCD mah ah mee khia ciat ni kici hi.\n4. Nu Piang Ngaih Don (phamsa) kamsiatna tungtangin zong nasia takin Zomi bup in kumpi si bangin gaal in uap hi hang.\nHibanga ih kihanthotna pen a tamzaw Internet leh Phone pan hi in, Pasian hehpihna tawh kilawhcing hi. Hih mun tengah Internet Army te khutma zong tampi kihel in ka um hi.\nIh makaipi teng nasepna thupisa in ka paakta mahmah den a, ih Zomi Internet Army tezong pahtawina leh zahtaakna a thakin ka pia hi. Ih sep theih, ih sepna mun leh ih sep dan a kibat loh hangin kinungngatsan pah lo in, tha kipia in kitawsawn zaw ding hihang. Ih ngimna bulpi Zogam Zomi ading mah hisak den ni.\nZomi makai muanhuai teng aw, lungneu lo in mai hong nawt un. Zomi Internet Army te aw, hong daaicip peuhmah kei un, na khan kumkhua uh hong sawt hen la, makaite leh mipite kikaalah palai hoih hong hih sawm tawntung un.\nInternet Army te a paakta sim kiukiau,\nPrevious: Innsung ah gul honglut leh bangcihding? Patau luakei in\nNext: Vondeih Kep Ding – 49 (Pau Khan Kap)


url: =Warehouse Assistant in Macpherson / Potong Pasir | Engineering Jobs | Gumtree Classifieds Singapore\n"warehouse assistant" in Engineering Jobs in Macpherson / Potong Pasir\nLocation: Islandwide Locations (East, North & West Location) Working Hours: 7:30AM - 5:15PM Salary: $1,800 per month + $100 transport allowance Job Duties & Responsibilities: • Carry preventive maintenance of heavy vehicles • Troubleshoot and checking • Overhaul of vehicles • Housekeeping • Assist in other ad hoc duties as assigned by supervisors Job requirements: • Min Nitec / Diploma in ...\n3PL Inventory Controller/Warehouse Executive(UP $3.2K/ Jurong/ GOOD CO!)\nJurong Expanding 3PL / Freight Forwarding companyUP $3200Report directly to GMA company you can grow with!!! Our prestige client is looking for Logistics Warehouse Coordinator, Operations Coordinator or Inventory Controller to fill their newly created position Responsibilities:- Print inventory reportEnsure stock location accurancy Perform investigation on stock variancesEnsure pick & put away Con ...\nProduction Assistant ( Diploma / MNC / AMK /Good benefits)\nResponsibilities: Pack and unpack goods from warehouse for deliveryPerform and maintain proper housekeeping in warehousePerform data entry any other ad-hoc duties as assigned by immediate SupervisorSkills: Candidate must possess at least Secondary School certificate / GCE ‘O’ LevelPreferably with minimum 1-2 years of warehouse experience in FMCG industryAble to speak Mandarin to liaise with Chines ...\nDo you want to be alerted via email when we get results for your search? Engineering Jobs in Singapore (Keyword:"warehouse assistant")


url: =Pu Vungh Khan Thang Tangthu - Laibu Saal\nHome > Mimal Taangthu > Pu Vungh Khan Thang Tangthu\nPu Vungh Khan Thang Tangthu\nPianna: Lailo Khua, Tedim Township\nPian Kum: 1943\nPa Min: Tun Cin Thang, Gualnam\nNu Min: Dam Khua Ciang, Gualnam\nZi Min: Dim Khan Zo (Pa min: Tun Khua Thang, Gualnam / Tualzang)\nTate & Tute min\n1. Ciang Ngaih Don + Dal Do Lian, Tangpua (Dam Cin Khual, Tuimui/Sawbua\n2. Thang Lam Pau + Ciin Tawi Cing (x), Buansing (Dai Go Kap, Kahgen/Nahnuai)\n+ Do Sian Niing, Zuisang (Thang Sian Tung, Teklui/Sawbua)\na. Zo Ngaih Muang\nb. Thang Sian Muan\nc. Tung Ngaih Lian\n3. Thang Thawn Lian (s)\nI. Aneulai Tangthu:\n1. Lailo khua pan Tedim ah Tan 4 ciang ong hi.\n2. Sakol 3 tawh Tonsim ah Sum thalawh in pai tawntung hi.\n3. Thau nei ahihmanin Gamvak nuamsa mahmah a, Sa man zelzel hi.\n4. A cidam in asepnop peuh semzo a, ciamnuih siam in gualhuai hi.\n5. A tha kidom khat hi a, Pi 5 leh alang bang pha in, a meel ngo hi.\nII. Tuikiphumna: 1963 October 23 in Lailo Baptist Church, Lailo ah Rev. Cin Pau in anau Khai Thawng leh adang mi 4 tawh akigawm mi 6 Tuiphumna pia hi.\nIII. Minam adingin kihelna:\n1964 pan Pu Thual Zen galkap pawl ah kihel a, Tuisanzang Camp Security pawl ahihban ah Zampi Khua pan 1964 October 12 in kiman ahihmanin Kum 3 leh alang sung Monywa ah Thong kikia sak a, 1967 November 7 in suakta pan hi.\nIV. Lailo pan Sawbua tunna:\nLailo ah kha 4 sung a omkhit ciangun Inn zuak in Ks.7000 khawng in Pu On Khan Ngul Motor pen (Bawngpi Nuta khat Ks.300 man tawh saap in 1968 Febuary 28 in Zanggam Sawbuayishin zuan uhi. Sawbua tunciangin Pu Thang Khua Dai Inn leh a huangbup pen Ks.500 in lei uhi. Lawi kaap 2 Ks.600 in lei uh-a, leeng tawh leikhawm in Ks.700 pia uhi. Lo eka 8 pen Ks.1000 in leipah uhi. 1968 pan Lawilo khawh kipan kisiam nailo a, Buh Hum Taang 400 bang bek angahhang un Anhau pen hingei uhi.\nV. Zi & Taneihna:\n1970 in Tualzang pan Gualnam Munsuang, Lia Niing Khan Vung tawh Kum 1 sung akiteenkhitciangun ta neinailo in kikhen kik uhi. 1971 in azi 2na Tualzang khua mah pan Gualnam, Pa Tun Khua Thang tanu Lia Dim Khan Zo tawh hong kiteeng in, tua kum mah in Inntuan in suan-le- khak nei uhi.\nNo. Min Suak (Date of Birth) Suahna mun Teenna\n1. Ciang Ngaih Don 1975 Sawbua Sawbua\n2. Thang Lam Pau 1977 April 16 Saturday Sawbua Sawbua\n3. Thang Thawn Lian (si) 19?? Sawbua Sawbua\nVI. Alamdang Kha Nasep kipatna:\n1978 March kha sung in Pasian hopihna ngah in tua pan kipan in Kha Nasepna nakpi tak in nei Thusuak Sawlna ngah zelzel hi.\n1. Kha Teipi 1na: Sawlna a ngah bangin Gam sung pan Gua Teipi 4 lasak in temzanglo hi. Khua sung hong tunciangin teipi khat pen Hausapa Thang Go Langh (Tualzang) pia hi. Thu na khen peuhpeuh ciangin hih Teipi na kiang ah koih in ci a, tua Teipi a kepsung peuhmah vanglian in kua mah in susia zolo takpi hi. Hausapa lungdam mahmah ahihmanin “Ka Siapa” ci-in Kum sim in Antang gawisa Taang khat ta pia den hi.\n2. Kha Teipi 2na pen aman tangin a paipaina ah zangh den hi. Aman dawi muthei ahihmanin Jesuh min tawh dawi a hawlkhiat ciangin tua Teipi zang den hi. Khat vei bang Lailo Tuiphum Pawlpi pan Numei 4 leh Pasal 3 in Lailo khua khung ah Ni 7 sung antan thungetna aneihkhitciangun Khua sungah pai suk in Pa Cin Za Huat Inn ah lut masa uh-a, thu a ngetsak uhleh a Innsung uh Beemkawm khawng ah pheisamno hon a muhciangun hawlkhai in a Inn uh siansuah sak uhi. A Teipi tawh adawtciangin Battery tawh Ngasiah bangin bi kawikawi a, dawinote omtheilo in taai cih muthei hi. Tuazawh asawtlo in tua Innkuante pen Tapidaw suak pah uhi.\n3. Kha Teipi 3na leh 4na pen thu na ngen ngen un, kua kong pia diam ci-in kem hi.\nVII. Thusuak tawh Kha Vanleng bawlna:\nSawbua khuakhung Mual ah Kha Vanleng ci-in Biphuah pen Plastics Ip tawh tuam in Singdawn ah Khau tawh khai a, Huih in a mutsialin akhausauna zui in leeng in ki peipei hi. Tua mun ah thungetna Mual zong bawlpah ahihmanin tualai mun ah Antan Thunget kipai den a, lungkhamte’ lungleennate aleen khiatpih ding, Kha Vanleng ci hi. Tualai ah Singlamteh zong a phut hi. Tua Kum 1978 mah in amin phuak in Bethel Singlamteh Mual kici a, tuni dong kizang suak in Thungetna Inn zong kilam a, Thungente sim dingin Lai Siangtho Bu a tuamtuam kikoih sak hi.\nVIII. Thusuak mah tawh Gunkuang bawlna:\nDolsing sui in adung pi 18, atawlam zaina Tong 1, Guankuang hotna buhteipi khat pi 7 a sau dingin a bawlkhitciangin Khuataw Bualpi sungah vazang suk takpi in Ngasa betna in zangthei pah hi. Tua bang Gunkuang kuamah in Sawbua ah bawl ngei nailo ahihmanin naupangte tuang nuam in zui ngeingai zel uhi. Tua bang gunkuang bawl omkik nailo ahihmanin Sawbua khua tangthu ah thulamdangpi khat mah in kiciapteh sak hi.\nIX. Kha Khawmpi bawlna thu:\nThusuak ngah a, Bawmpi gol khat tawh Akluisan khat pua in Khampat ah Vokno ngetna in va nei hi. Apainate in pia takpi uh a, tua Vokno khawi in agolciangin Thusuak khat ngahkik a, Tuni in Mun tuamtuam pan Kha Khawmpi hong tungding hi, cimawk hi. Agenmah bangin Yangon pan Sihzangte Nu Khai leh alawmte, Hakha pan Khapu hong pai pawl sungah a siampipa bangun Teipi nei, Khutlong, Khelong nei-in a gingsak zaizai pawl hong tungin, Falam pan hong paite pen Numei vive ahi uhi, Tedim leh Tonzang pan hong pai pawl leh Tamu pan hong pai pawl pen Thado Sanggamte cihbang hong tung ngeingai takpi in lamdang kisa hi. Thungetna tawh akisam uh hibek a, Lai peuhmah tawh a kisam uh hilo ahihmanin lamdang mahmah uhi. Tua teng hong tun ciang, a vokgawh in KHA KHAWMPI, Pasian biakna hunbawl kipanpah uhi.\nX. Kha teentaan a kah sungin dawite kiangah paina:\nDawite gamtatdan teng atheihna dingin gamsung, bual gei khawng aa dawite kiangah vapai ngei zelzel hi. Khuataw agunkuang a sinna Bual sungah gunkuang hot in a paiciangin dawite omdan teng khempeuh thei gige hi. Dawite pen nam tampi pha in a mangliante pen migi zawdeuh, anaeute, gundawi, ngaldawi cihte pen gilo pha deuh uhi, cih amit tawh mu in vatheikhia hi. Agimnam uh namsia peuhmah a, Baak gimnam seisai uhi, cih gen hi.\nXI. Khuaipite kiangah tentankahna:\nKhuapite na kiho in ah "Mizawngte huhzaw ding ihiam, Mihaute huhzaw ding ihiam" cih akikupkhop laitak uh vatuak kha hi. A tawpna ah khensatna khat nei uh-a, "Mihaute pen huh kullo uhi, Mizawngte huh ni" ci-in khensat uhi.\nXII. Miikte kiangah tentan kahna:\nMiik pen 1000 uk om in, 500 uk om a, 100 uk om in, 10 bek a uk zong om uhi, cih mukhia leuleu hi. Amau ki-ukna ciat ah ki thumang in kizahtak mahmah uhi. Patau khat om in a kikoh uhciangin aphualpi uh ah manlang tak in kikhawm in thu a taangko thei uhi. A lungkim lohna uh a omciangin Sandahpiah thei uhi.\nXIII: Kawlgitte kiangah tentan paina:\nKawlgiitte pen nitak a giahding ciangun mun khat peuh ah Sa ngeingai uh-a, ei muhna pan ahaam mawkmawk in ihngaihsut hang amau a kihoho na hi mawk uhi. "Lawmte, tuni na tuahpha uhiam, koi lam ah pai na hi uhiam? kici ngeingai uhi. Ko paina ah Antam mahmah in ah, Zingciang ko paina lam ah pai ni ci-in akizawn uh ahihna ana mukhia hi.\nXIV. Tadenthauh Thukan in apaina:\nThusuak angahna bangun Kaptel khua ah vapai a, khua nai atun ciangun a thungahna bangin gamta uhi. Sun nisat laitak, Sawlbawk khiak in lampi laizang ah Bu in akicih bangin gamta a, Kaptel khua sung pan mi 3 hong pai a, amau kihona pan Kaptel khua sung thupiangte theipah uhi. Kha Thu tawh kisai thusim hi. Kileh vingveng in Tuibel lei atunciang un huihpi nunggawp in mut in a Lei pen sem au-au a, aveigawp sungin Vungh Khan Thang leh alawmte leikhohloh zah dongin hong kipahtawi hi, cih thu gen a, lui gal atunciangun alawmte kiangah a thuhilhna khat in American te in Khapi tung tun na dingin Rocket bawl in KHAPI tungah tung uhi. E'n zong Khapi tung sangin a gamla zaw thamtham paina dingin Rocket nei hihang, tua pen I TOPA JESUH hi, Jesuh tung tuang in Vantung Gam tung ding hi hang ci-in alawmte kiangah gen hi. Alawmte in hi peuhmah ei maw, Pa Thang ci-in a nasepte uh gengen lai uhi.\nXV. Khen Za Sian teentaan piakna:\nTedim paito in Sia Hauliankhamte inn tung uh-a, tentan kipia ci-in a eekbuk sung vuah Nai khat sung kalhcip hi. Tua akipan thumanna tawh a teen taankahna zo ahihmanin kikheelna lianpi neipah in Kha Thupha zong ngah hi. "U Khan’ kiangah tentan kah pen Hamsa lei" acihsam hang, tua pan Pasian in thupha pia in sangpi tak ah laamto hi. Asawtlo in India ah Lai Siangtho sangkah dingin vapaito in Mangpau ong siamgawp in muan leh suan khat hong suakzo hi.\nPu Khan Thang pen “Kha Pu” kici a, alamdang Kha Nasepna thugil tampi gelh ding omlai hi.\nXVI. Pa Vungh Khan Thang sih ma in a tapa Thang Lam Pau manglamdang:\n1993 December 5 in a tapa Thang Lam Pau in Sawbuayishin aa Pa Lian Khan Cin lo ah Saziannga in a omlaitak, Zan khat mang lamdang khat man hi. Amangmatin hih anuai aa bang ahihi: Ka mangin “Thawngbawk aw ka cih nong mangzo diam, … hong mangzo mah ning acihciangin takpi maw, taktak maw, nacih takpi maw acihkhit ciangin tua ahihleh ka luzang samkhau tawh hong khih inla, ka ngawng hong tan oo, cihi. Tua ciangin ka U aw ken nang na ngawng hong tanliang ding maw ci hi. Tua leh nang numei maw? pasal cih dong hi. Pasal hi ing ci hi. Tua ahihleh ka cih bangin sem in acihkhitciangin, “ka ngawng hong tan inla, ka khut ka khe, ka phei, ka tan, ka pumpi ka ngawng nuaisiah khempeuh akihelkim dingin bawl in. Na bawlkhitciangin Zampu in satanh hawm hen, acihkhit phet, ka mangsung mahin satanh a hawmkhin hipah ziau a, ahizongin satanh hawmpa in satanh ngahlo hi. Tua laitakin alutang akikhailai mahin thugen a, tu-in “Hi ka lutang pen kua kua pautheihna omlo, ka tapa Thang Lam Pau ading hi.” acihkhitphet in ka khanglovat a, hih ka mangmat ka mangngilh nawn kei hi ci-in a tapa Thang Lam Pau in gen hi.\nXVII. Hong nusiatna:\nAsawtlo December 12 in Pa si hi ci-in a takin asam pai takpi pah hi. Inn sung lut nailo in Thang Lam Pau in Vision mukik a, Vantung ah Kahlei kidawh to in tua kahlei tung ah a Pa akahtoh mu ahihmanin Ka Pa pen Vantung ah nopsakna ngah takpi ding thei in nuam mahmah hi cih Kha muanna angahna genkhia hi.\nHih hunin Pa Lian Khan Cin, NuThang Za Cing, Pa Langh Cin Mang, hiteng pen 1993December 13 Zanhah Ni in sigal di’n tung uh a, akisam lah himahmahlo Kalaymyo mah pan Kha mi mah ahi, Sun 40 leh Zan 40 antangpa Sia Lian Thang (Nankateih Khua) zong hong tung a, ama'n Pa Vungh Khan Thang hong vui sak in Kha La tawh ama lunggulhna om mah bang in kikha hi.\nZOMI RESEARCH & MEDIA\nItem Reviewed: Pu Vungh Khan Thang Tangthu Description: Rating: 5 Reviewed By: Cinpu Zomi


url: =2014-04-20 ~ TBC-Y\nPosted on Saturday, April 26, 2014by Siam Kim\n2 Khang tangthu 12:1-8\nKa mite.. a mau kiniam tawmin, thungen in ka mai hong zong a, a mau gitloh na panin a kihei uh leh kei mahin vantung panin ka za ding a khialhna maisakin a leitang uh ka hoih sakkik ding hi. ___2 Khang tangthu 7:14\n2 Samuel 23-24\nLuka 19: 1-27\nKahlei tungpan a tuaksuk ngamlo uino khat tawh video kipan hi. Anuai pan a otsan mite kiangah painuam mahmah napi-in a tuahsuk ding lau mahmah hi. Tua leh a golzaw deuh uital hong pai in kahlei tungpan a tuahsukzia ding tua uino uino hilh hi. Uital in a mai khe tawh kahlei cial siksuk in kahto zel tuaksuk zel hi. Uino in sinngam tuan nailo hi. Nihvei thumvei a hilh khit ciangin uino zong kahlei ah kumsuk theita hi. A en mipite’n zong khut beeng ngeingai uh hi.\nBang zahin lungnop huai hiam? Nungzui siam ding dan hong hilh thu ahi hi. Mihingte a kahto lam bek i kitam hilh zaw a, a tuahsuk lam pen kihilh kha lo hi hang. Pasian in kiniamkhiat ding hong deih hi. Judah mite a kiniam khiat uh manin Pasian in ka susia nawn kei ding, ci hi (2 Khang 12:7).\nPasian in kiniamkhiatna lim in hong tuaksuk zel hi (Pai 3:7-8; 19:10-12, Mikah1:3). A tawpna ah Pasian in Jesuh hong sawl suk in kiniamkhiat zia ding hong hilh-in, nungzuih siam ding zong hong hilh lai hi (Fil. 2:5-11). – Julie Ackerman Link\nTopa tawh kisun semsem,\nKiniamkhiat semsem, nunnem semsem,\nHanciam semsem, Thuman hangsan semsem\nHong sawlna a semding siangtho semsem.Gabriel\nKiniamkhiatna a omkei leh kihilhna om theilo hi.\nA LAULO NGASA\nPosted on Friday, April 25, 2014by Siam Kim\nTua thu mi hong suak in kote lakah hong om a, a vangliatna ka mu uhi. --Johan 1:14\n2 Samuel 21-22\nLuka 18: 24-43\nInnsung ka nga khawina maan tawh a kibawl tuikuang sung a ngasa te ading, a tha om theihna ding , a cidam na ding ci-in limtak in an bawl sakin tui bang hoihtakin ka khaihsak hi. An pia dingin ka naih phei ciangin a lawpkeei ding, a na lungdam keei ding ka sak leh, hong kihta-in buktheih bukmawh in bu uh hi. Kei pen a hehpih thei, an a pia nuampa ka hih lam hong theilo uh hi. Kei mah ngasa suak in ngasate’ teltheih dingin pau ding cih lah gen mawkmawk hi lel hi.\nLeilevan na khempeuh a bawl Pasian in tua bang a piangtheilo ding vaikhat hong hawm hi. Naungek in hong piang a mihing-in hong kibawl hi. Johan in, “Amah tawh leitung a kibawl hi napi, leitung in amah theilo hi,” na ci hi. Pasian in laibu tung a kigelh a hilo tangthu hong gelh a, “tua thu mi hong suak in kote lakah hong om a, a vangliatna ka mu uh hi(Johan 1:14). – Philip Yancey\nCilesa a silh Tawntung Pasian,\nMikhempeuh in hong phat ta hen.\nKumpi tokhom dingin gan ankuang nong tel,\nLeitung khempeuh nang a’ hi ven. ___Luther\nTawntung nunna letsong hong pia dingin Pasian mihing bangin hong kibawl hi.\nPosted on Thursday, April 24, 2014by Siam Kim\nTopa hong hehpihna bei ngeilo a, zing nisuak bangin thak den hi. ___Kahla 3:22-23\n2 Samuel 19-20\nPaakhuan sung a peulip (seesaw) tuan pen ka neulai in nop ka sak mahmah kimawlna khat hi. A dawn tuakah tuangin khat lam a santoh ciangin a langkhat na niam suk hi. A gilo khat tawh tuang kha leng bel a mah a niam laitak na paikhia ziau-in a sangpan thakhat a lei-ah a kiatsuk teh bel, na mahmah thei hi.\nJesuh in zong khat veivei tua bangin hong hih hiam ci-in ka ngaihsun zel hi. Nuntak haksa, a suk a to ah Jesuh pen na kihem ziau in ei guak hong nusia hiam i cih hun om thei hi. Ei bek in na i sak mahmah hun laitakin Jesuh a gelkhia hiam, cih huai phial hi.\nAhi zongin Kahla 3 na-ah, “Topa hong itna leh hong hehpihna a kizom paisuak hi a, bei hun neilo,” (tg. 22) ci-in hong phawk sak hi. I theihtel ding thu in na khempeuh a kisia phial zongin Pasian in a tawp dongin eite tungah hong thuman hi, cih i phawk ding kisam hi. Thakhat a i kiatsuk laitakin zong Pasian itna in hong ompih hi. Khattang kisa in i thanem hun mah in i phawkloh bek hi a, hong ompih denin ei guak hong koihdak ngeilo hi. – Joe Stowell\nKhattang lungzuang ka om laitak,\nNong ompih lam nong phawksak maw.\nA beithei lo hong itna tawh,\nNong ompih lam hong phawksak in Topa.\nMi khempeuh in hong nusia zongin Jesuh pen a muantak pen i lawm ahihi.\nPosted on Wednesday, April 23, 2014by Siam Kim\n1 Korin 15:55-58\nSihna aw na gu koi ah om hiam? __1 Korin 15:55\n2 Samuel 16-18\nKa lawm Bod, kimawlna thasanna mun-ah ka mu-a, a khutme tungah si tehna khat koih-in a mit tawh a salh gega lam ka muh ciangin kei zong om theilo-in “Bang hih na hia?” ka cih leh, “A nungta lai mah ka hiam cih thei nuam a, a kiteh hi ing” hong ci hiat hi. “A si peuh hi le cin e,” ka cih leh, “Haleluiah, ci’n awng ning,” ci’n hong nuihsan hi.\nTuteng Bob a kha tha hong dim keei hi. Cidamlohna le haksatna tuamtuam thuakzo in, upna le lametna tawh a hun nunung maingat zo hi. A taktakin cileng, upna a mu bek hilo-in, amah a nawngkai sak thei ding sihna nangawn kizo khin hi, cih luangmuan khamuanna nei hi.\nLaitah hun lai takin daihna le lametna banah nuamna a neizo kua om hiam? Tawntung Pasian um in tawntung nunna a neite a hihi (1 Kor 15:52,54). Bob bangin kha muanna neileng, sihna lauhuai lo hi. Khris’ maitang mu-in nuamhuai mahmah zaw hi.\nBang hang sihna kihta ding? Bang hang lungdam lo? “Tawmvei ihmu-in, tawntung ah i khanglo ding hi.” – David Roper\nHonpa tawh i om ciangin,\nNi tumloh na, Lungdamna ni suak,\nLeitung gimna bei-in vangliang zingsang i muak,\nVangam hong piangta.\nKhristiante adingin sihna pen leitung ii nilim nunung hi-a, vantung adingin phalvak hun zong ahi hi.\nPosted on Tuesday, April 22, 2014by Siam Kim\nNote in singlamteh tungah na thah uh, Nazareth khuami Jesuh Khris’ min vangliatna tawh hih mipa ci damin hong ding hi. __Sawltak 4:10\n2 Samuel 14-15\nKa lawmte tawh ka khualzinna lampi tungah innkuan khat cimawh in a om ka mu uh hi. Ka lawmte’n tua innkuante hopih-in a mawtaw sathau leinang sum pia in a huh ciangin a nu-in lungdamko phapha hi. Ka lawmte in, “Kong huhthei uh nuam ung. Jesuh min tawh a sem uh hizaw ung,” ci-in dawng hi. Jesuh tawh i kizop ciangin midangte huhding pen ngeina suak cih ka phawk hi.\nPeter le Johan in zong Jerusalem biakinn mai a khebai pa a huhzia zong a nak Jesuh min mah tawh a hihi (Sawl3:1-10). Hih thu hangin “Kua min leh vangliatna tawh hih na hi uh hiam,” ci-in kimatna thusitna a tuak uh ciang Peter in, “Note in singlamteh tungah na thah uh, Nazareth khuami Jesuh Khris’ min vangliatna tawh hih mipa ci damin hong ding hi (Sawl 4:7-10),” ci-in dawng hi.\nDikna pen Kha Siangtho gah (Gal 5:22) hi a, midang te kiangah Pasian thu i genna ding a vanglian mahmah thu a hihi.- David McCasland\nSepkhiatna leh Kammal tawh midangte itin,\nA kisapna uhah huh zo dingin,\nMawhna sungah a mang mite lainatin,\nKa sungpan in itna leh hehpihna a luankhiatna ding hong huhin Topa. – Fitzhugh\nHanthotna tampi sangin dikna no khat in Pasian itna kilangsak zaw thei hi.\nSIHNA ZO VANGLIATNA\nPosted on Monday, April 21, 2014by Siam Kim\nHan sungah om misi khempeuh in a aw za-in han sung panin hong pai khiat hun hong tung ding hi. ___Johan 5:28-29\n2 Samuel 12-13\nAnastasis – ‘thawhkikna’ cih thulu tawh a kisuai tanglai limkhat ah Jesuh in sihna a zawh gawpna kilang saksak mahmah hi. Tua limsungah han pan a thokik Jesuh in Adam le Eve-te tawntung nuntakna ah a kaikhia to-in kisuai hi. Kha leh pumpi sihna pen Jesuh’ thawhkikna in thakhat thu-in lumlet hi.\nJesuh singlamteh tung hong sih ma-in mailamah a mah a um mite pianzia ding na gen khol hi. “Han sungah om misi khempeuh in a aw za-in han sung panin hong paikhiat hun hong tung ding hi (Johan 5:28-29),” na ci hi.\nSihna tungah Khris gualzawhna hangin hanmual pen a tawpna hilo hi. Mihing hihna tawh i it khat a sih ciang, i kikhen ciangin i dah tek hi. Ahi zongin ei thu-umte adingin lam-etna neilo mite’ dah bang hilo hi (1\nThes. 4:13). A thokik vanglian pumpi silhin nikhat ni ciangin han pan i thokik zia ding Jesuh thawhkikna in hong lak hi (1 Kor 15:42-44). Tua ciangin a tawntungin Topa tawh i om ding hi (1 Thes. 4:17).___ Dennis Fisher\nNang nuntakna nong kipiak manin\nko a nungta thei hi ung Topa, Lungdam ung.\nKhatvei ciangin sih lohna ah nang tawh ka omding uh\nna sihna leh na thawhkikna in hong khamuang sak hi. Lungdam ung Topa.\nJesuh a hin kik bangin ei zong i hing kik ding hi.\nNISIM THAWHKIK NI\nPosted on Sunday, April 20, 2014by Siam Kim\nAmah hiah om nawnlo hi; a gensa mah bangin Amah thokik khin hi.__Matthai 28:6\n2 Samuel 9-11\nKa lawm mucu siama khat in a sang naupang te kiho a zak hong gen hi. Little Maria in, “Kua in Pasian it?” a cih leh “Kei’n it, kei’n it, kei’n it,” ci ngeingai uh hi. Billy in, “Kei’n Jesuh it,” a cih se leh Kelly in “amah a sikhin ve” ciphei. Billy in dawng pahin, “Easter ni simin a thokik zel ve,” ci hi.\nBilly in damdam in tel toto ding hi. Rom 6:10 ah “Jesuh pen a tawntung adingin khat vei si” ci hi. Tua bang mahin Hebru 10:12 ah “khat vei thokik” ci hi. Eite mawhna tangin si a, nithum ni ciangin mawhna le sihna vangliatna zogawp in thokik hi. Hih pen tu leh a tawntung a Pasian tawh ki zopna ding a kibua, a nunung pen biakpiakna si a hihi.\n1 Kor 5:3-4 ah, “I mawhna hangin Khris si a, kiphum in nithum ni ciangin thokik hi,” ci hi. Johan 14:1-4 ah ei om na ding mun bawlkhol dingin hong kamciam a, a la ding hong paikik ning ci hi. Nikhat ni ciangin amah bangin i thokik ding hi.\nLate 34:1 ah “Topa ka phat tawntung ding a, a mah phatna ka gengen ding hi” a cih bangin Thawhkikni sim kum simin Jesuh’ thawhkikna i geggen ding hi. – Cindy Hass Kasper\nA nuntakna tawh hong it a, a sihna tawh hong hon hi.\nKa mawhna teng lei-ah phum a,\na thawkikna tawh dik hong tangsak hi.\nNikhat ni ciang Tua Vangliatpa hong paikik ding hi.- Chapman\nJesuh thawhkikna hangin lungdamna pawi i kham hi.


url: =Zomi le Music. Agelh ~ Sian Kop Lian B.Th, M.A - Laibu Saal\nHome > Thuluui/Articles > Zomi le Music. Agelh ~ Sian Kop Lian B.Th, M.A\nZomi le Music. Agelh ~ Sian Kop Lian B.Th, M.A\nZomi le Music\nAgelh ~ Sian Kop Lian B.Th, M.A\nZomi Guitarist Sian Kop\nLeitung ah, minam khat in a piang mi khempeuh in (Ngeina, Culture) kinei kim ciat a, tua I ngei na sung ah i neih loh a pha mawh thu khat in a hih le, (Tumging, Instrument) khat peuh peuh a ki hel loh a ngeina picing cih a om thei lo na hi mawk hi.\nMinam kimciat in ngeina laam (Cultural dance) kinei kim tek a, tua I ngeina laam te pen a picin’ theihna ding in, a tah (Beating), a aw (Voice), a awkhum (Melody), a aw luanzia kituak a sak diam diamna (Harmony), cih te ki hel lo in, ngeina laam, ngeina la, tumging cih te pi cing thei ngei lo hi. Tua a hih man in Music I cih lim lim le Mihing te pen a ki khen thei lo a ki zawitawn a ki zom den na hi mawk hi\nEi zokam in Music cihna lian I lawhna a tuam in a om tuan kei a, mangkang te in, a gingkhia thei tum theih tuam tuam a ,a ki bawl nate pen (Instrumental) ci-in, tua instrumental a kici tumging teng khem peuh a ki gawm a a lawh na (Music) ci-in a min namnih in lawhna nei se uh hi.\nEi zokam in Music le Instrument pen a nih a a huam tuak ding in , Tumging maw ahih kei le ih zokam mah mah in Music ci-in I zang khawm lel hi.\nNo1. Music ih cih Bang ai tam?\nMusic ih cih kammal hong pian khiat na pen, Greek kammal pan-in hong kipan khia hi a, Greek kamin (Mousike ) kici in mang kam in, (art of the Muses) ci in ki let khia kik hi. Hih , Art of the Muses cih a deih na le a khiatna bulpi in,\nKhatna ah; (art) a khiatna, hih leitung a a piang sa nate tung pan in, mihingte’n a muh khiat le a bawl tawm, (work of man), Gentehna in; khutsiamna lam tawh kisai-in, limsuaih siamna, umle bel bawl theihna cihte le,lungsim ngaihsut siamna tawh na a hoih bawl theih geeltheihna (imaginative designs), laigelhsiamna lam (literature), a gingthei tumtheih tuam tuam te bawl theih na (sounds and instrumentals) cih te pawl (art) ih cih pilna le thuthuk ngaihsutna te ah a na pakim hi pah hi.\nAnihna ah; hih (muses ) a cih pen, Greek minam ten a thupit sak mah mah khat uh le amau upna tawh ki zui in a na ciin a na saan thu khat na hi-in, den a ih gensa (art) tawh ki sai nate,a mukhiasak, a hi kei le tuate tung a thunei, a keem, ci-in Greekte tang lai upna a hi,thu le la ciapteh theihna a kem pasian tanu kua (9)te, (9 goddesses) ci-in greek te taanglaiupna sung ah, a na kep le a neih thu khat na hi hi.\nHih a tung a thu nih sung pan in, Music hong piankhiatna ih et teh, Music ih cih hong piankhiatna pen,hih leitung a na khempeuh a piang sak a nung ta Pasian bawl sa nate tung pan in a ki ngah aw (voice or sound), (the art that puts sounds together) nate tung pan in hong ging khiakhawm aw te ,\nGentehna in; kongkhak ih hon bek ciang nangawn in a ging ngeu ngeu khat ih zak om hi, na khat peuh ih sat a hih kei le ih tah ciang in cih bang, tua dan neng neng pan in a ging ih zak teng zong ,Music hong hi pah lel hi ci-in a tom in tua dan in ki mu khia thei hi.\nEtkak pawl khat:\nJump up^ Kozinn, Allen (13 August 1992)."John Cage, 79, a Minimalist Enchanted With Sound, Dies".New York Times. Retrieved\nNo2. LEITUNG AH A UPA PEN TUMGING\nMusic cih I gen khiat theih nading in, nate tung pan in, a aw kiza a, a gingkhia aw (Sound) khat peuh peuh a om masak lo in ,Music cih om thei lo hi.\nTua a hih manin , tua a aw a piangsak ding Tumging (Instrument) te khat peuh peuh a om masak loh hong phamawh hi ta hi.\nTua ai le tumging (musical instrument) I cih lim lim bangna te pan -in hong piang khia masa ai tam cih, a lungngaih huai le a theih huai thu khat hi kha ding in ka lamen hi, Tu hunciang in, guitar ,drum , key board, cih te zang in lasa in I om theih hang in, tua te a om ma in bang kitum ai tam cih zong I ngaih sut ding a thupi khat na hi zel kawi kawi hi.\nTumging icih bang pan hong piang khia masa ai tam?\nLeitung ah, (Archaeology) tanglai,tangtawng thupiangte zonkhiatna, a kan a siam mipil tampitak in hih Musical Instruments (Tumging ) tawh ki sai ,a muhna tung tawn in a gen uh teh, leitung a, tumging a Upa pen pen in, Phiit ( flute ) hi ci-in mipil (scholars ) a tam zaw in gen uh hi, hih phiit pen ganhing (animal )te guh pan in kibawl phiit hi ci-in mu khia uh hi.Tua bek tham lo in, hih Phiit in, kum 67,000 (kum tulsawm guk le tulsagih) bang a upa ding ci-in mipil pawl khat in um mawh uh a, pawl khat ten a gen na ah, Phiit hong pian khiat zawh a Upat kum 37,000 (Kumtul sawmthum le tul sagih) hi ding hi ci-in tanglai thukansiam ten gen uh hi. 1995,july kha in, Slovenian, minam a hi tanglai thuthuk kan, Ivan Turk a ki ci mi pan in, ganhing te guh tawh a kibawl vanglinei phiit khat mu khia hi, tua phiit a upat kum, kum 43,400 le 67000 kim hi ding hi, cih le Sen gam China) ah tanglai thuthuk kan siam ten, ganhing guh mah tawh a ki bawl phiit mu uh a, a upat kum ,kum tul 7000 le tul 9000 ki kal hi ding hi ci-in um mawh uh a, a nu nung pen pen Germany gam lei kuahawm sung ah letmat (8.6 inch) a sau phiit khat mu khia uh a, phiit a upat kum, kum35000phading hi ci-in tumging lam tawh kisai thuthuk akan te tua dan in atuam tuam in mukhia uh hi.\nTua bek thamlo in, laisaingtho piancil alian 4:20-21, na sung I et teh , 21 na sung ah, (“ A sanggam pa’ min in Jubal hi; amah in laiza la sakna leh tamngai tumte khempeuh; pianna pupi a hi hi ‘) Mang laisiangtho KJV sung ah, tamngai a cih na mun ah, (Flute) Phiit ci-in na gen lai hi.\nTua a hih man in, leitung ah tumtheih tuam tuam te lak ah, tumging a ki mukhia masa pen, aih kei le a kitum masa pen in, ganhing te guh pan a kibawl (Tumging Phiit ) flute a hi hi. Tua bekthamlo in tumtheih tuam tuam te lak pan in a upa pen pen in, Phiit hi ding hi ci-in musical instrument a kan mi tampi in gen uh hi.\nHih atung a ,”tumging a kimukhia masa pen phiit” cih thu I et teh ,ei Zomi te zong leitung ah, ngeina (culture ) a nei minam te lak ah, mithupi mah mah minam te khat i hih lam kitel hi, leitung ah, ngeina tawh kisai in, a ki upa sak mah mah ahi, Greek minam , China , India cih te’n a ngeina sung uah a thupit sak mah mah tumging te lak ah (phiit )zong a na pa na hi hi. Tua mah tawh a ki bang in, ei Zomi ten Phiit pen , I zat mah mah tumging khat hi pha diak a, a aw pa lo a,tumtheih tuam tuam te tawh ih laam teh , gentehna phiitlaam cih te ai zong ih laam teh, phiit pen a awpai pi (Solo) khat a ih zat mah mah khat na hi lai zang hi. A diak diak in phiit ih zatna ih et teh, ei Zomi ten, khauzang kithuah a, akitum (String Instrument ) ki nei lian lo a hih man zong hi kha ding in ka um hi,.a hi zongin tumging te lak pan a u pa pen a hi Phiit , ei zomite ngeina sung ah ih zat mah mah tum ging khat na hi mawk a hih man in, ngeina tawh kisai in a picing mah mah , Zomi te ih hi hi. Leitung ah ngeina kician a neilo minam in mi mangthang a suak hi mawk hi. Minam a picing khat ih suah theih nading in, Ih ngeina sung ah musical instrumental a kim in ih neih loh a phamawh thu zong hong hi pah hi. Minam picing ih cih ten a ngeina uh a lenkip le a hun hun tawh kizui in a puah a kem a zuun te na hi mawk uh hi.Tua a hih man in, Pasian hong piak ih ngeina hoihte ih Biak Pasian minthanna ding in a zang to siam Zomi te ih suah na ding in, Topa Pasian in ih minam tung ah thupha hong pia ta hen.\nEarliest music instruments found - BBC News - BBC.com\nNo3. Zomi sung ah Board Casting Station, kawlgam ah lasa ma sa pen\n1962,October, ni 9 ni- in,Pu Cin Khen Mang in,Burma Board Casting Station pan in, Radio ah lasak theih na ding in, lakhum na kipan hi. Eizomi sung pan in, lakhum masa pen le asa masa pen hong hi pah hi. Tua bek thamlo in , la tampi tak phuak in, gam ngaihla, Pasianla, zawlla ai zong a vek in dawng 60 val na phuak hi.\n1968 kum in, Zogam ah akibawl masa pen labu, Tedim Chin Popular Songs,labu tung ah zong Pu Cin Khen Mang maan ki suak sak a, tu ni ciang dong mah in, ni thupini ,Chin National Day cih a tun ciang in, mikim muhtheih ding in, kawlgam tangvan’ kepna (Museum) ah zomi makai ten lak thei zel uh hi.\nIh minam sung ah zong hi bangin Pasian thupha te ki cingin, ih kawlgam mah mah ah zong music lam ah a ma dawk ma sa lam aTopan hong koih man in nak pi tak in ih biak Pasaina min ih phat hi.\nEtkak thu te:\nU.S. Zomi Early Radio Singer, song writer . ( Youtube Zomi innkuan kum (5) cin na pawi, thulu ( Zomi pioneer award ( Music )\nNo 4. Zomi ten I la timing ,Beating te phuahphat hunta.\nTHULU: Beating 4/4, Style Country\nZomi te ih zola te,timing atam zaw pen, 4/4, 3/4, le 6/8 cih te tam ki zang pha deuh hi. Lei tung ah la a tam zaw a ki phuak khin sa in, 4/4 Beat hi a , hih 4/4 beat in, Style ( A daan ,A zia atong) nam tampi tak nei hi. Ei zomi ten 4/4 a ki cihnak le Country hi ei, cih pah pah kha zel a, tua zong I phawkthak ding i mang ngilh khak thukhat na hi hi. Tua a hih man in( 4/4 beat in Country style )cih thu bulphuh in kikum to ni.\n4/4 cih ciang in( Bar measure ,la tah ki simna, khawk khat cing in, tah 4 ta pha ding cih na hi.) Hih 4/4 tawh lanam tuam tuam ki tum thei hi.\nGen tehna in;\n(Classic Rock, soft rock, hard Rock, Country ,80s Rock)cih music te pen 4/4 timing tawh a tam zaw kitum hi, Bar khat ciang in tahli (4counts )ta a kigual a hih man in, (4/4 time signature) ci in a na ki ciam teh na hi zaw hi.\n4/4 cih ih muh le, Country hi ei cih pahna hi zen zen lo hi . Tua bektham lo in tu hun teh (Blue) ih cih, late zong, ni dang laidan ,12 bar blue tawh ,kitum lang lang nawn lo in , 4/4 time signature tawh, a et lawm a zaknop ding in kitum ta hi. Gen tehna in,(Gospel la pawlkhat en leng, Lincoln Brewster , cih te le, Securlar lam pan in, John Myer ,Beyonce ) cih te pawl a tom in I gen pak in.\nIh zola te ,a tam zaw 4/4 tawh ih tumte pen, classic flock song tam zaw hi, Pasian phatna la tomno te ai zong, tua lo zola khui tampi a kikhum khin sa te tung tawn in ki mu khia thei hi.\n4/4 beat tawh a ki tum Country la pen, music tum dan style na tuam tuam tam pi te lak ah a haksa pawl in a ki ciam teh a hi hi. , Country la a hih nak le, a la, a aw zong thu khat ,a music mah mah thu pisak mah mah uh a, a diak diak in,instrument (a tumging )mah mah nam tampi ki sam se hi. A kisam tumging thu pi pawlkhat in, (1. Mandolin, Banjo ,harmonica,violin,Slide instument) tua teng pen a tuam diak a special phadeuh a, zang hamtang se uh hi. Mang kang ten country Music a cih ngiat te uh pen tua teng tawh a ki tum ngiat te hi se hi. Tua a hih man in Ih, zola te, (Country level) ah a lut zo tak tak ding pen ham sa mah mah lai hi. (Country flock ai kei le Classic flock level) ciang a ki lutzo hi pan hi.\nTua a hih man-in (Nitumna gam Western Music) lam diak ten, classic flock, ai kei le, flock rock, Pop flock cih dan in a nam in khen se uh hi.\nZomi ten zong ih la timing te, a hun zui in a ki tum dan le, tua namte ki tua citum cih dan te kan in han ciam in , delh in phak sawm leng lap mah mah lai hi hang.\nTu hun ciang in, Rock tawh a ki bang pha mah mah la pawl khat om in, ei ngaihsutna dan hi le Rock hi ei ih cih suk pah phiat phiat ding pawl khat pen, Country Music peuh na hi mawk. Tu lai tak lei tung ah country la sa minthang, (Taylor swift, Carrie underwood, Brad Paisley,) cih tu lai a, a thang phadeuh a maute late ih ngaih teh a music tune te uh ,a aw paizia te hoih thei mah mah hi. La style ( la ih zia le tong) nam tuam tuam a hoih no no in tum uh ah zong zak nop in, et teh tak mah mah hi.\nTua a hih man in , ei zomi ten zong , Ih la te, (tung chek ,tung chek, ai kei le tung chek chek tung chek chek )cih te mah tawh zai zai lai lel ding maw le.\nZomi ten Country music pen ih la deih mah mah namte lak ah khat a hi a, tua mah tawh ki zui in, tun Country Music ki koi ci tum , koi dan in ki sa cih te ih kan a ,ih delh zawh nak le, ei zomi tezong mi nam dang te mah tawh a ki bang a ihngeina te a lamsang to zomi tek suak ding hi hang..\nBang hang in tua dan in midangte music muhna delh ding sawm ih hiam? Hi mah hi , ei zomi ten nitumna lam gamte music culture pen ei zo culture sung ah,100 lak ah 90 bang a ciing a zui hi mawk ih teh tua mah tawh hanciam a, mi ih phak ding a kisam lua na hi mawk hi. Ih gen sa mah bang in, hih nitumna gam te Music culture pen, ei zomi sung bek ah cih hi bekthamlo in lei tung bup mi nam tam pin ten a mau ngei na zah zah mah a ,anazat mah mah uh hi mawk a hi man in, han ciam a, a khang to sak thei sem sem ih suah na ding a thu pi mah mah na hi hi .\nEtkak pawl khat: Country Music, Wikipedia, Country Music award 2011, 2012.\nNote: A tung a(Khawk khat cih ka at pen, Bar khat cih kagen na ka zat hi.)\nNo 5. Music Bangci lapsang or khangtosak ding\nA.Ngeina la tawh Leitung bup a ki zel Indian Music tung pan etpakna\nTu laitak in, Zomi te pawl khat ih om na, India gam pen, lei tung ah (Culture ) ngeina lam ah a u pa mah mah gam khat in ki ciam teh a, a pupa ngei na un, kum tul 5000 (Tulgna) upa hi ci-in ki sial in ki sak theih pih mah mah uh hi.\nTua zah khat mah in, a ngei na uh, len kip in tu ni ciang dong mah la a phuah uh teh, Tabla, Veena, Sitar, flute, a diak diak in tua teng pello a zat loh uh a pha mawh in ngaih sun uh a, zang ham tang uh hi.\nTua bek tham lo in, a mau ngeina sung pan a piang khia tum theih tuam tuam , la te pen a hun tawh ki zui in khang to sak bek tham lo in leitungbup in a theih pih , (Indian Music ai kei le Bollywood Music) ci in lei tung mun khem peuh ah mi kim theih ding in theh thang , ki lang khia sak zo mawk uh hi.\nTua bek tham lo in, nitumna lam gamte ,ngeina la ,(Western Music) te zong thu pi sak in, han ciam in, a mang kang te sak bang mah tum bang mah in, mi gam mi lei teng ah , va zai zo gawm mang lai uh hi. A bei sa tuma kum li kum 5 lai a , a min thang sak mah mah uh, Parikrama Indian Rock Band te bang pen, England gam khawng ah va pai in, a mau phuahsa la te mah tawh la vasa uh a ,a hun tawh ki zui in a ngeina uh khang to sak (Modernized ) in,mikang te na gawn in zaknop a sak ding un, ala te uh bawl in khangto sak uh hi.\nB.Tu hun Music ahuampi a, et khopna Music bulpi nam nih\n1 .Western Music\nHih western Music pen tu hun ciang in mi namkim khem peuh phial in a zat le a zuih uh music khat hi a , a tom in en pak leng ,ni tumna gamte ngeina sung pan in hong piang khia tumtheih tuam tuam la te hi cih a tom in ih thei a,tua ban ah Western Music pen ,(AD 476 pan AD 1400) ki kal hun sung in, Europ gam pan in hong ki pan khia hi a, Christian Music, Biakna la tuam tuam pawl pi sung pan in hong piang khia a ki sa khia la te pan in hong ki pan khia a hi hi., tua hun lai mah pan in, Gospel song cih le secular song Pasian la le Zawl la ci in nam nih in, na om to pah hi.\nHi western Music in, tu hun ciang in lei tung mun khem peuh hong zel in, mi nam kim, ih ngeina sung na ngawn ah hong teng in hong inntek tang a suak hi ta hi. A diak diak in, Country Music, Classical Music, Classic Rock, Blue, 80 rock cih te hi pha diak hi.\n2. Fusion Music\nTu –hun ciang in, Fusion Music cih hong thang mah mah a, a diak diak in, gam khat le khat, ih ngei na te a ki bat lian loh hang in, tua te gawm khawm a, a tuam tuam a tumkhop ngei ngai na, tua te, Musical instrument ,tum ging tuam tuam te gawm khawm a , ki tuak tak a, tum khopna pen Fusion Music cin ngeina bul kip a nei gam te in thu pi sak phadiak hi, a diak diak in, Greek te, India ,Sen,Arap ,German,African cih minam gam ten uk pha diak uh hi. Kawl gam ah zong ,kawl ten Fusion Music thu pi sak uh a, kawl lapi le, tu hun a lapai zia cih te gawm khawm a sak pen uk mah mah uh hi.\nC. Zomi te sung ah bang hun in Western Music ki zang, (a tomin etna)\n1910 pan in 1970 ki kal hun sung pawl in ,ei zogam mah mah ah zong, Western Music hong na tung khin hi in,ih la te pen Biakna sung pan mah in hong ki pan khia hi a,a diak diak in, ih zola te nitumna lam gam te sak bang (style ) tawh phuak a hong ma kaih, Pu Hau Go te Dr Hau Lian Kham ten biakna la tawh ih minam hong ma kaih to uh a, ei zomi sung pan Pasian phatna la, (Agape) ci-in zogam a la uk la sa siam mithang ma sa a hi, Pu En Lam Cin te aizong, pawl khat in hong ma kaih to uh in, Sihna kigozo Cih lai khui te ai zong a ban ban in biakna phatna la te ih zogam ah hong khang to sak uh hi., tua bek tham lo in, la siam mitam pi hong ki beh lap to to in, Pu Ngabeng te band ,Sia Thang Sian Khai ,Sia Tuan Khan Mung, Sia Kap Mang cih ten Pasian phatna la tawh ih minam hong phuah hong pi cing sak to to uh a,a hun hun in zomi lasiam tampi tak hong khang to in tu ni ciang dong a hun tawh ki zui in la sak zia tum zia om zia ai zong Zomi te a khang to lam a ma nawh to to te ki hi phial phial ta hi.\nNote: Hih Zomite sung ah bang hun in Western Music Kizang, (a tomin etna ) cih a thu lu i koih ma bang in, A source (a bulpi zaw deuh teng ) etpak na hi a, a min a puam a vek in, a bul a bal in ,isuak sak nai kei hi.\nD. Zomi ten Ih late Ih ngeina te mi tawh liangko ki kim in laptoh ding hun hi ta.\nI zogam ah, sangmang Cop Topa te, hong pai lo hi le, tu ni ciang dong khuang le zaam, dak tal ,sialki, phiit cih teng lian bek mah, tum theih tuam tuam a ih neih pi pen hi kha ding in ka um mawh hi. A hi zong in, Pasian thu ih muh te, Topan ih mit kong te hong hon sak-in, ih la sak zia ding , ih music tum zia ding, ih tum ging ding, mi te zat te mah tawh a ki bang a, zangthei tumthei ding a Topan hong na deih na hi mawk hi.\nPasian thu tawh ih lasak zia te hong ki khel tak ciang in, ih ngeina teng a ki pai a bei hi zen zen lo in, tua te a ki picing sak zaw ,a hih kei le a hun lap a khangto sak, (updating ) cih na hi zaw hi cih ,a telsiam tek ding in ka um hi. Gentehna in, khuang, le zaam sial ki daktal, tun a ki zat teh (Drum )khuang le zam cihteng gawm khawm a a ki tum a ki zang Drum hong hi a tua Drum sung ah,khuang le zaam cih te i aw pai zia a tah (Beating) cih te a na pa hi mawk hi.\nE. Zomiten Fusion Music ki sam hi.\nZomi te in, nitumna lam gam te ih ngeina te bek a zang a zui ih hi zen zen kei a, ih ngei na a om sa te,amau ngeina ,tum theih tuam tuam te mah tawh a ki bang a, a zang to a delh to te ih hi zawh hi cih ih mu theih hi.Tua a hih man-in tu hun in bagn ci, la ki phuah , bang ci ki tum , cih te zong ihzuih a, ih ciin nak le, ih zo ngeina te mi tawh liangko ki kim a, a laamsang to te ih suak ding hi.\nA tung ah ih gen mah bang –in india te hun khat lai in, Sol-fa ,zong hoih tak ,a sa thei lo te, a tum thei lo te uh hi. Ai zong in , tun a ngeina te uh mi te tawh liang ko a kikim a kibang a, a zat theih na ding un, Fusion music te zang uh in, a hun tawh ki zui a, la ki phuak ki sa te, delh sawm phak sawm uh a hih man un, leitung bup in theih lawh uh a, (Indian Got talent )ci-in ki ciam teh liang hi. Ei zomi ten zong tua bang mah in, ih ngeina , a om sa tumtheih tuam tuam te , tu hun tawh a ki tuak in a hun lap in , ih khantoh sak det ding hong kul ta hi. Tua bang a, zuihna pen, ngei na tai san, ngeina ki lum let sak hi lo zaw in, ngeina te a hun zui in mi tawh ki bang ding a, phak na hi zaw hi.\nTua a hih man in, ih late, ih music te, ih Biak Pasian mah ma suan in, han ciam in a hun zui in a ki sam bangin a laam sang to zomi te ih suah nading in ih Biak Pasian in thu pha hong pia kim ciat ta hen.\nEtkak pawl khat;\nIndian Music History Wikipedia, Fusion Music, Western Music Survey te sung pan.\nTutung Zomi le music cih thulu tawh lai kong gelh khiat na sung ah, gen khialh le a hoih lo a om le nong mai sak na ding un khazih min tawh kong thum hi. Mai lam ah akicing zaw le a thupi zaw in kanzawh na ding in, lunggulhna ih nei lai hi tua hi in a ki sam bang bang te ki hilh in tha ih ki piakding in kong zaw hi.\nSian Kop Lian B.Th, M.A\nKalanjali,The learning Center\nMusic instructor ,western music deparment.\nJ.P. Nagar,3rd Phase,Bangalore_560078,\nLaigelh Zomi Guitarist Sian Kop i "Joy To The World" instrumental tumna.\nItem Reviewed: Zomi le Music. Agelh ~ Sian Kop Lian B.Th, M.A Description: Rating: 5 Reviewed By: Cinpu Zomi


url: =Kumh 200 Sung Khat Vei Choir Nei Ngawl ~ Thu Tatuam (Siyin News)\nKumh 200 Sung Khat Vei Choir Nei Ngawl\nSaturday, April 11, 2015 Tapidaw Taw Kisai No comments\nUK ngam, ah aminthang mama pawlpi khat ahi Lavenham, Suffolk khua St Peter and St Paul Biakinn (Church of England) ah thaw kikpoai kikhop choir sak tu ciang choir lampuipa in sak awl kik tu ci ek ahikom, Choir satu kinging mi 13 le kikhawm pawlpi mite atu thulamdang pui khat hong suak hi.\nBanghang zia ci leh tua pawlpi sia aphut zawk kumh 200 cing zo in, nipisim choir sak sia om tawntung aa, tutuung thawkikpoaini choir om ngawl tu aciciang, kumh 200 sung amasaphit bel choir lasak om ngawlni hong suak hi.\nChoir leaderpa sia kumh 55 upa amin Stephen Hogger hi aa, hi biakinn ah choir lampui asep zawk kumh 17 cing zo chi.\nAcingzaw : http://www.dailymail.co.uk/news/article-3032912/Entire-church-choir-quits-protest-organist-fired-following-clash-personalities.html#ixzz3Wz52DuLp


url: =Irish Kenpo Karate Union Parnell Half-Zip Training Top (Kids) | oneills.com\nIrish Kenpo Karate Union Parnell Half-Zip Training Top (Kids)\nInitials on Right Chest in Amber + €2.50\nText on Back (I.K.K.U.) + €2.50\nThe Irish Kenpo Karate Union Parnell half-zip training top is a lightweight, breathable training top with three stripes. This training top is perfect for training or leisurewear, features an embroidered Irish Kenpo Karate Union crest\nhttps://www.oneills.com/ikku-parnell-half-zip-training-top-kids.html 131068 Irish Kenpo Karate Union Parnell Half-Zip Training Top (Kids) https://www.oneills.com/media/catalog/product/p/a/parnell-hz-squad-top-blk-amb_28.jpg 45 45 EUR InStock /Shop By Team/Martial Arts/Irish Kenpo Karate Union\nhttps://www.oneills.com/media/catalog/product/p/a/parnell-hz-squad-top-blk-amb_28.jpg https://www.oneills.com/media/catalog/product/b/a/back-logo_23.jpg 240755 Parnell Half-Zip Training Top (Black/Amber) (Kids)-age-13 45 45 InStock Age 13 Training Top NA BLACK / AMBER Boys/Girls Parnell LEISUREWEAR Training Top na Boys/Girls Parnell


url: =Russia :: Page 3 :: ZOMI DAILY\nposted on 20 December 2016 at 9:50 pm Lomkholna: News, Russia, Thangkhanlian, World\nDec. 20, 2016 : Zan in Trukey gam-a Russiate Ambassador kum 62 mi Andrey Karlav in "From Kaliningrad to Kamchatka, from the eyes of travelers" photo exhibition ah a thugen lai-in Turkey police kum 22 …\nContinue Reading about Russian Ambassador kikaplup laitak AP Journalist in maan nazaihkha ~ TK Lian →\nposted on 20 December 2016 at 3:29 am Lomkholna: News, Russia, Thangkhanlian, World\nDec. 20, 2016: Turkey gam-a Russia ambassador Andrey Karlov kici Ankara khuapi ah maan lah khiatna (photo exhibition) hun-ah a thugen lai-in a nung lam panin thau tawh tampi vei kikap in, si hi ci-in …\nContinue Reading about Turkey gam a Russian Ambassor kikaplum ~ TK Lian →\nNov. 30, 2016: Russia in galkapte zat leh vanpuakna dinga kizang thei "military-transport planes" kici field hospitals, siavuan mi-atte (surgeons) leh zato inn-a kizang vante (medical equipment) tawh …\nContinue Reading about Russia in Syria ah dongtuakte huhna dingin vanleng sawl ~ TK Lian →\nNov. 22, 2016: NATO ten Russiate ngimna dingin Eastern Europe ah missile defence system kici a koih uh dalna leh kapsiatsak theihna ding ngimna tawh Russia in Kaliningrad ah S-400 surface-to-air …\nContinue Reading about Russia in NATO te’ Missile Defence dalnading koihsawm ~ TK Lian →\nposted on 21 September 2016 at 8:22 pm Lomkholna: News, Russia, Thangkhanlian, World\nRussia te Parliamentary Election ah Putin' Party in Gualzawhna lianpi ngah, President 4 vei a tuhna dingin lametna ki behlapsak September 20/ 2016 Russian parliamentary kiteelna ah vote 93 % …\nContinue Reading about Russia te Parliamentary Election ah Putin’ Party in Gualzawhna lianpi ngah ~ Thang Khan Lian →\nposted on 10 September 2016 at 2:17 pm Lomkholna: News, Russia, World\nSeptember 10/2016: Russia gam a, Norilsk khuapi kianga lui "Daldykan River" pen September 6,Tuesday ni-in tui cimkilkellai Sisan na kisuak ziau hi. Hih luitui pen mi tampi'n a dawn uh ahih manin …\nContinue Reading about Russia gam a gunpi khat sisan kisuak ~ Zomi Post →\nposted on 2 August 2016 at 10:30 am Lomkholna: News, Russia, Sawltak, Syria, World\nRussia te galvanleng "Russian military helicopter" khat zanni August 01 ni in Syria gamtung ah ki kapkhiatsak cih Agencies News pan kiza hi. Hih Galvanleng tungah mi 5 atuang hi a, avek in sikhinding …\nContinue Reading about Russia te galvanleng khat kikap khiatsak, mi 5 si →


url: =Valentine’s Day thu tomkim ~ TK Lian :: ZOMI DAILY\nValentine’s Day thu tomkim ~ TK Lian\nposted on 9 February 2017 at 8:45 pm Lomkholna: Article, Thangkhanlian\nValentine’s Day pen khanglui dan leh ngeina (old tradition) hi a, Romante’ pawi (Festival) Lupercalia kici pen hi ci-in History.com. ah kiciamteh hi. Romante pawi Lupercalia pen February 15 in lei hoihna dinga pawi “fertility festival” kici lo lam lamsang-a Romante’ Pasian Faunus (Roman god of agriculture) kici a biakna ni pawi ua kizang ahi hi. Hih pawi a kizat ciangin pasal ten singkuang/bawm (box) sung khat panin a lawm (partner) ding uh numeite min ki-at kikoihte khat tek dok in kitual vik/luk ngeingai uh hi kici hi.\nTua bangin box sung panin numei min a dok khak penpen uh kipolhpih in, a tamzaw ten a numeite kiten’pih uh hi. Hih bang pawi pen Christian thu-upna hong kipat cil dong kizang a, pawi siangtho lo, Christian vai hilo hi ci-in kum zalom 5 in Pope Gelasius phiat a, February 14 pen St. Valentine’s Day ci-in zat dingin a pulak mah bangin tu dong kizang suak hi.\nThe Canterbury tangthu leh la (poet) gelhsiam Mikangte’ Medieval English Poet Chaucer kici pen Valentine’s Day kizatna hong piangkhia sak taktakpa hi a ci zong om hi. Tangthu leh tuanthu (history) suakta takin pawl khat na gelh a, a la gelhte ah a mi’ min leh mi zatte (poetic characters) pen tuanthu sunga thuman leh thupiang tutak vive (real-life historical events) hi a, a laigelh sim ten lamdangsa mahmah uh hi. Chaucer in a la (poem) gelh 1375 ma-in Valentine’s Day ciamtehna (record) diktak leh a man bangmah na om lo a, Foules kicite parliament ah St. Valentine’ an nek khawm pawi (St Valentine’s feast day) pen amau gamte’ ngeina ah kihelna panin kingaihna (courtly love) a pian’ ni hi ci-in na ciamteh hi.\nChaucer in a poem/la gelhna ah Feb. 14 pen vasa ten a kopih ding uh a zon’ ni uh hi ci-in a laigelhna ah hih bangin – …February 14 as the day of birds coming together to find a mate. “For this was sent on Seynt Valentyne’s day / Whan every foul cometh ther to choose his mate,” ci-in a la phuah ah na ciamteh a, Chaucer pen Valentine’s Day mukhia/pankhia hi (invented) ding hi kici hi.\nTua ahih leh St Valentine i cih kua hi mawk ding hiam?\nValentine’s Day pen a nuai-a Valentines’s week list bangin ni tuamtuam ni 8 (8 alternative dates) om a, pawl khat ten tua ni giat sungah “comedy nights” kici zong kihelsak uh a, tua zan-in Tower of London ah gualnopna leh nuihna hunnuam va zang uh hi. St Valentine kici hangin khawl ni/map ni (holiday) hong piang khiasak pen mi khat sanga tamzaw hi ding hi kici hi. St. Vanlentine kici mi siangtho (saint) pen Roman Catholic Church in a om takpi mah hi a, AD 270 kiim pawlin si hi ci-in sang in thukim uh hi.\nAhih hangin AD 1400s hunin tuanthu kiciamtehna ah Valentine kicipa pen Christian nupate a kiten’sak manin Kumpi Claudius II in a ngawng tansak hi kici hi. Kumpi Claudius II in pasal ten zi nei loin om zaw leh galkap hoih leh muanhuai in kizang thei zaw hi cih ngaihsutna nei a, pasal ten zi a deih ding uh kham a, pasalte pen numeite a ut zahzah uh kipawlsak in ci khahna ding leh galkap ding bekin na zang hi. Valentine in hih bang ngeina pen hoih lo hi ci-in nungak leh tangvalte a sim in letthat (kitengsak) hi. Claudius II in Valentine’ gamtatna a theih khiat tak ciangin thong sungah khum in, thah dingin thupia hi.\nValentine i cih pen Terni khua-a Bishop hi dingin ki-ummawh a, Claudius II in Rome khuapi nawl ah martyr-a a thah dingin ki-ummawh hi. Valentine pen siampi (priest) leh bishop dingin ki-ummawh a, a tangthu a tuam pian tekin a kigen hangin kibang sim tek in, kinaih theih mahmah hi. St. Valentine pen mi khat maw ahih kei leh mi nih hi ding hiam cih kitel bialbual loin thu buaihuaipi suak ahih manin Roman Catholic Church in 1969 St. Valentine zahtakna a piakna (veneration) uh beisak a, ahih hangin “official saint” kici sungah tu dong kiciamteh veve lai hi.\n“Valentinus” pen Latin kammal hi a, “manpha, thahat, vangliat” a cihna ahi hi. AD kum zalom 2-8 kikal sungin hih bang min nei tam mahmah a, Valentinus min nei martyr a kithat zong tam mahmah hi. Valentine ci-a kiciamteh min nei mi 12 val bang om a, Pope Valentine kici nangawn zong om hi. Tu lian-a Valentine’s Day kizang pen bel Rome khua-a Claudius II in a ngawngtansak St. Valentine phawkna a kizang hi.\nSt. Valentine tawh itna bang tawh kizopna nei hiam?\nSt. Valentine in a sim in (secret) nupa kitengsak a, a kiten’sak zia pen tu lai pau leh romantic vai mahmah hi. Nupa a sim in a kiten’sak bek hilo in mi siantho (saint), khuai khawimi (beekeepers), khualzinna lampi kal-ah sibup leh kongkaw (epilepsy) natna in a phakte, pulnatna a lan’ ciangin mite huh in, lungam (faint) mite khoi in kem hi. Valentine pen nungak-tangval zu thawl kipia khin sate siangtho takin a kitengsakpa ahi hi. St. Valentine luguh (skull) pen Rome khuapi-a inn sung khatah paak nam tuamtuam tawh lim takin na kikemcing den a, tu-in Cosmedin khua-a om Basilica of Santa Maria ah muh theih dingin kikoih hi.\nA luguh pen Roman kumpi ten Christiante a lom thahna uh (tu dongin hih munah luguh bekbek dim ziazua lai hi) Rome khuapi kianga om Catacombs a kicihna mun a kitoh (excavate) lai-in 1800s kiim in kimukhia hi. A guhte zong kitokhia in leitung mun tuamtuam ah amah phawkna dingin kikem hi. Ama’ pumpi tunga om, a guhte (relics) mu nuam ten a et theihna dingun Czech Republic, Ireland, Scotland, England leh France gamah mipi et theih dingin kikem hi.\nVALENTINE’S WEEK LISTS\n7 Feb. Rose Day\n8 Feb. Propose Day\n9 Feb. Chocolate Day\n10 Feb. Teddy Day\n11 Feb. Promise Day\n12 Feb. Kiss Day\n13 Feb. Hug Day\n14 Feb. Valentine’s Day\n#Behlapna: Tu hun ciangin Valentine’s Day pen St. Valentine phawkna ni in a kizang hilo a, St. Valentine kua hiam cih kidong len Valentine’s Day tun’ ding a ngahlah den keeite leh nisim Valentine’s Day hi leh a cia nuam leh hih ni kum tampi a zang khin sate nangawn in thei lo ding hi. Tu hun ciangin Valentine’s Day pen V-Day peuh kici ziau in, lawm kingai ten hun nuam a zat ni uh, sai lianpipi sungah a neih khempeuh uh a suk kangna ni uh suak ta a, sumbuk ngak ten a sum tam muh ni pen uh, a ngaklah tawntung ni uh, lingpaak (rose) leh chocolate tam a zuak khiat pen ni uh suak ta hi. Source: History.com, Wikipedia and Mirror/ Thang Khan Lian\nPrevious: Kawlgam ah 2017 January khakhatsung bekbek in Rape Case 100 val om\nNext: How Big Are You? ~ Dimno’ Pa\nNaupang le thawlhawm (baby and empty bottle)\nKum 52 aphakhin papikhat avengpa in ciangtawn tawh asatgawp laitak Video kikhahkhia\nTonh Thu (4) ~ Awn Za Pau


url: =Lesson 11: A SAGIHNA GIMNA NUNUNG - Zomi Adventist Innkuan\nA SAGIHNA GIMNA NUNUNG\nSabbath Nitaklam March 9\nTukaalsung sim ding: Mang 15:1; 7:1-3; 14; 9,10; 16 :1-12; 17:1; Daniel 5; Mang 16:16; 2 Thess 2:9-12.\nKAMNGAH: “Topa aw, Nang kua in hong kihta lo ding a, Na liatna hong phatlo ding a hi hiam? Nangbek na siangtho hi. Thumaan in na sepna te mi khempeuh in mu uh a hih manin, minam khempeuh nang kiangah hong pai in, Na mai ah hong bia ding uh hi.” Mangmuhna 15 : 4.\nMangmuhna 11:18 na in, Armageddon galpi madeuh a thupiangding teng tomkaih in hong lak hi. “Minam te heh mahmah uh hi” cih kammal pen, Zeisu in (Luka 21:25) sung a, hun nunung a ding a genkholna hi a, Pasian’ hehna leh thukhenna a hi, gimna sagihte in a kisiklo mite a dingin hong zomto pah ding (Mang 15:1).\nMangmuhna 15 na pen, vantungmi sagih leh, a tawi uh Pasian hehna hai sagihte tawh kipanpah hi. Tua hai te a buaksuk madiak in, Pasian’ misiangtho te dinguh hi.\nA Sagihna Gimna Nunung’ Khiatna\nMite in, Pasian maw Babylon khat teitei, amau khatciat teelkhin ta uh hi. Khazih hong pai madiak in, vantungmite letcip, Satan’ hehna huihpi (Mang 7:1-3) kikhahta a, gimna sagih te’n zuipah hi.\nMangmuhna 15:1 leh Paikhiatna 7: 10 simkhawm in. Hong tungding gimna sagih te pen, taanglai Egypt te tungah a tung, gimna sawmte mahbangin, ki thuhilhna a hihlam na bangci gentheih diam?\nGimna sagihte in, leitung hun nunung penpen a hong tunguh a hihmanin, hun nunung gimna sagihte kici hi. Etkaak dingin, pengkul sagihte in, Christian te hun khempeuh huam gai hi. Lungdamthu a kihilh kawmkawm mah in tawntung (Mang 10:8-11:14), palai sepna zong kisem (Mang 8:2-5) toto hi. Hehpihna tawh kithuah a, Pasian’ galte kisikkik ding a deihna a hihi. Thukhat ah, gimna sagih te pen, Zeisu hong pai madiak a kibua a hihi. A kisik lo, Pasian langpanna tawh lungtang khauh, Pharoah kumpipa bangte tungah (Mang 16:11) a kibuak a hihi.\nPasian’ hehna pen, a dik thukhenna hi a, mite’n, amau’ lungsim khentatna om bangin (Rom. 1:26-28) a gah a aat uh hi.\nMang 15:5-8; Pai. 40:34,35; leh 1 Kumpi 8:10,11 simin. “Kuamah biakinnpi sung lut zolo” (Mang 15:8) a cih in, gimna sagihte hong tunhun ding, bangzah hong lamen sak tuam thei hiam?\n“Kuamah biakinnpi sung lut zolo” (Mang 15:8) a cih in, hehpihna kong kikhak hong lak hi (Mang 22:11). Khazih in, a Palai nasep a zawh ciangin, kisik kikna kongpi, a tawntungin kikhak ta ding hi. Tua a hihmnain, gimna sagihte in, kisik kikhun kuamah pia nawnlo ding a, Babylon lam panglua kisa, Pasian bang mudah zaw sem lai ding uh hi.\nLeitung a siat semsem, na mu hi. Pasian’ heh-pihna hangin, gimna te ki ziakai sak cih, bangci lak theih ding na hiam?\nGimna Nunungte Hong Kibuakna\nKhazih in, a Palai nasep khawlta a hih manin, mi khempeuh’ mailamthu khentatsa vive hi ta hi. Pasian’ lungdamna thu a nial mite a dingin, Pasian’ hehna a dimlet in hong tungta ding hi. Tua gimna sagihte pen, Egypt a tungte mah (Pai. 7-11) a hihi. Egypt tungah a tun hangin, Israel mite kihawi sese a hih mah bangin, tua hong tungding gimna pan in, misiangtho te, Pasian in kemtuam (Late 91:3-10; Kidona Lianpi 629, 630) ding hi. Egypt gimna te in Pharoah lungtang khauhna leh amau’ pasian te in bangmah hih zolo cih pulaak sak hi. Tua mahbangin, gimna sagihte in, sapi a bia te lungsim khauhsak semsem ding a, Babylon in a mau gumzolo cih musak ding hi.\nMangmuhna 16:1 – 11 sung simin. Bang thu piang a, bangci hong kilak hiam?\nGimnate, a masalam 4 teng pen, leitungbup hilo a, mi khempeuh in thuaklo hi, Kidona lianpi 628. A khatna gimnapen, sapi a bia te tungah meima tum piang hi. A nihna leh a thumna in, luitui, guntui leh tuipi tui te sisan suak hi. Dawnding tui a omloh teh, mite’n thuak zolo uh hi. A lina in Ni sukha a, ni sa mahmah in, mite kaanggawp in thuak-hak mahmah hi.\nTuabang a haksatna a thuakuh hangin, a lungsim uh nemsak tuanlo in, hihbang a gimna hong tunsak mahmah ci in, Pasian samsia lai uh a, kisik tuan mahmah lo uh hi. Mang 16:10, 11 leh Paikhiatna 10:21 – 23 sungah, gimna ngana in, Sapi’ tokhom sukha (Mang 13:2) lian hi. Satan’ vangliatna in zong, Pasian piak gimna te dozo tuanlo hi. A thuak kawmkawm un mite’n, Babylon in hong gum zolo cih muta mah leh, Pasian langdo na lungsimte kheel tuanlo uh hi.\nI Topa tawh kinai takin tonkhawm in, haksatna te thuak kawmkaal ah, I Topa hong itna muang in i om thei diam?\nEuphrates Gunpi Kangsak\nMangmuhna 16:12; 17:1,15 sung simin. Euphrates gunpi in bang a cihnopna hiam? Gimna sagih te a tun laitak in, Euphrates gun kangsak cihpen, bang cihnopna hiam?\nLaisiangtho lui hunlai in, Euphrates gunpi pen, Israel te galte a hi Assyria leh Babylon te a dingin, a kizang mahmah gunpi a hihi. Babylon khuapi kantan in luang a, annek tuidawn khempeuh a sik gunpi a hihi. Euphrates gunpi lotawh, Babylon nungta zolo hi. Mang 17:1 in, Babylon pen tui tampi tungah tuu ci a, Euphrates mah a cihna (Jer. 51:13) hi. Mang 17:15 in zong, “hun nunung ah Babylon tutna tui tampi cihpen, amah a um, leitungmi a lian, a neu, kumpite khempeuh a hihi” ci hi. Tuate in zong, amau’ huhna pia nawnlo ding ci lailai hi.\nGimna gukna in, tanglai Babylon pen, Persian kumpipa Cyrus in amatna (Dan. 5) kawk hi. Tangthu siampa Herodotus in, kumpipa Belshazzar leh a milian te’n, pawi a bawl zan in, Persia te in, Euphrates gun heikhia in, tui a kangkhin gundung panin, khuapi sung lut in, upmawh hetlohpi in khuapi susia hi.\nA limla bek ahi, Mang 16:12 sung a, Euphrates kansakna zong hun nunung ciang hong piang ding hi. Mangmuhna Euphrates in, leitungmi a lian, a neu leh kumpite leh amah a thapia khempeuh hi a : Euphrates kangsak cih ciangin, amau panpihna khemepuh khawl in, anungciang Babylon lehdo kik phialzaw a, Babylon kicimh ding hi. Babylon pen belhtak hi ci in leitung mite in beel ding (Mang 16:3- 9) hi. Tua laitak gimna ngana hong kibuak ciangin, Babylon ukna aana tungah hong kibua sukpah a (Mang 16:10,11), Babylon in nang zolo cih a hong thei ta uh hi. Tua ciangin, mipi te in, khemna thuak a hih lamtak uh theitel ta in, Babylon hong lehdo zaw a, Babylon puklawh hi (Mang 17:16). A hihhang, theihsa mahbangin, amaute’n a lungtang uh khauhsak teitei uh a, lei maitang pan a ki hepkhiatgaih mateng, Satan in amaute makaih in mainawtpih zel hi.\nSee also Haksat Hun Sungah Khazih Tawh\nMihingte leh mihing kipawlna te muan ding bangzah lauhuai hiam?\nSatan’ Khemna Lianpi Nunungpen\nMangmuhna 16:12 in, Euphrates gunpi a ki kansakna deihna pen, “nisuahna lam kumpite’ ading lampi honsak ci hi. Laisiangtholui sungah, “nisuahna lam kumpi” a cih ciangin, Cyrus leh a pawlte, saklampan hong tuaksuk napi, khuapi sungah, nisuahna lam pan (Isa. 41:25) hong lut-uh hi. Amau galzawhna in, Pasian’ mite a gam zuanin ciahkik sak thei (Isa. 44: 27,28) hi.\nMang 16:12 sung a, nisuahna lam kumpite cih pen, Khazih leh vantungmite, nihvei kumkikna ah misiangthote puan (Mang 15:6) a hi “puanpaakte silh” (Mang 19:14) in hong tuaksuk ding a, Khazih in, a misiangthote a bawlsia Satan pawlte (Mang 17:14) thuhkikna pia ding hi (Mate 24:30, 31 sim kaak in). Zeisu hong kumsuk madiak a, tua gal kidona nunungpen, Armageddon kici hi.\nMang 16:13,14 simin. Armageddon a ding a kha-nin thum hong paikhia cihpen, bang a cihnopna hiam? Mang 14 sung a, vantungmit thumte tangkona te bangci in langdo hiam? (1Tim. 4:1 simbeh in).\nHun nunung ciangin, hehpihna kong kikhak ding a hih manin, mikim in, Armageddon galsung ah, langnih omte khat, ama panmun ding a teel kul hi. John in, Satan’ khemna pen, a kihhuai uiphuk bang in, kha-nin thum paikhia kamu ci hi. Gulpi (pagan Rome leh sikha biakna), tuipi sapi (Roman Catholic), kamsang zuaute (lampial Tapidawte) khempeuh in, Satan’ khutnuai ah hong kipawlkhawm (Mang 13:11,12) ding hi. Tuuno sapi bawltheih na lamdangte, sikha biakna te, Satanin, a pawlte bawlsak ding (Mang 13:13-17) hi. Na lamdang te bawlna pen, hun nunung a, Satan’ mikhemna a khutzat thupi pen hi ding hi. Bangmah theilo pi in, leitung makaipi te in, Satan’ khemna te umin, biakna lam tawh khimgawp ding hi (2 Thess 2:9-12). Amau kipawlna te tawh leitung bei dong kalsuan ding uh hi.\nGal Nunungpen ading Kikaikhawm\nMang 16:16 simin. Satan in, Armageddon gal a dingin, a nunung pen khemna tawh leitung mite a kaihkhop ciangin, bangzah lawhcing zo ding hiam?\nSatan’ khemna nunungpen in, leitung buppi mah khemzo ding hi. Laisiangtho thumaan te nusia zaw in, mihing te’n, khemna na lamdang kibawlte umzaw (2 Thess 2:9-12) ding uh hi. Hebrew pau in “Armageddon” ki ci, “Megiddo Mual” cihna munah ki kaikhawm ding uh hi. Megiddo cihmun in mual hilo zaw a, Carmel mualbul “Jezreel” zaangkuam a om gal-nanna “Kulhpi” hi zaw hi. “Esdraelon” zangkuam zong ki ci a, Israel tangthu sungah, khemna tawh galdo na mun (Thukhente 5:19; 6:33; 2 Kumpi 9:27; 23:29,30) ahi hi. Armageddon galpen, Khazih leh Satan kikal kidona lianpen hi a, leitung mite in, Satan lam pangin, Pasian do uh hi.\nMegiddo mual cih zong, Carmel mual paina hi a, tanglai Meggido khuapi omngei na mun a hihi. Carmel mual bel, Israel tangthu sung a, Pasian’ kamsangpa Elijah leh Baal kamsang zuau te kisualna mun (1 Kumpi 18) hi. “Pasian maantaktak kua hizaw hiam” cih ki sittelna a hihi. Vanpan in “mei” hong kia a hihmanin, Topa in Pasian taktak hi a, biak takcing taktakpa hi cih hong lak hi. Armageddon gal hong tun ciangin zong: Pasian lamah maw, Satan, gulpi, sapi leh kamsang zuaute lamah maw cih pen, gimna te hong kibuak ma in teelkholh kul (Mang 16:13) hi. Satan in, Judas a zat mah bangin, amau zong zang (Luka 22:3) ding hi. Mual aw suang aw kicimh in hong vuk un (Mang 6: 16; 2 Thess 1: 7, 8) ci in kap ding uh hi.\nArmageddon cih pen, nisuahna gam laizang lam a kido ding hilo hi. Taksa kidona hilo a, Khazih leh Satan, khalam a kidona (2 Kor. 10: 4) hi ding hi. Carmel mual mah bangin, Pasian in galzo ding a, munkhatbek hilo in, leitungbup khuamial tungah galzawhna hi ding hi.\nPawlkhat te’n, nisuahna gam laizang lamah, Armageddon galpi hong om ding hi ci in um uh hi. A hun, a ni khawng hih mawkmawk uh hi. Hi bang khawkkhat sung thusia piang lel khawng pen, Pasian genkholna tangtunna a hihloh zia i bangci lak thei diam?\n“Laisiangtho sungah bulkip tak a dinglo kuama peuhmah, tua hun nunung haksatna sungah thuakzolo ding uh hi. Mi khatsim kisinkhiatna hong tung dinghi : Pasian maw, mi, kua muangzaw ding? Paul in, “Mite in thumaan a ngaih noploh hun, amaute’ deihna bek a zuih nophun, amaute’ zaknop thubek a gen ding sia a cialnop hun hongtung ding hi” (2 Tim. 4: 3). Mipi te’n, amau deihna a kawkkawk, Laisiangtho deih nawnlo ta, Satan in, amau’ deihte tawh khemta hi. Pasian in, Laisiangtho tungbek a ding ngeungau mi pawlkhat nei veve hi. Mipilte’ pilna te, biakna makaite’ khentatna te, pawlpi sung mipite’ deihna te, tuate peuhmah biakna upna dik hi ngeilo hi. Pawlpi upna bullet ding ciang, ‘Topa’n ci hi’ cih kammal i kisam hi.\n“Khemna lianpen dingin, Satan in, Khazih hong kineih ding hi. Sawtpi pekpan a gumpa hong paikik ding i lam etet, zuaukhempa in, Khazih hong paikhin in kineih ding hi. Leitung mun tuamtuamah, a taang mahmah, John in a muh (Mang 1:13 -15) Pasian Tapa bangin, hong kilak ding hi. Tua vaangtaan na bel, mihing’ mittang muh ngei vaang sang in, taangzaw lolel ding hi. “Khazih hong pai khinta hi” ci in phatna aw gingin, mite’n zahtakna pia ding uh hi.\n“Awnem tak leh, itna kidimtak aw tawh, vantung thumaan te hong gen ding a, Sabbath pan Sunday in kilaih khinzo hi, tua ni pahtawi zaw un hong ci ding hi. Ni sagih ni bekmah pahtawi tentan a, vantung mite’ tung pan khuavak tawh hong kipia ni a nialte in, ama’ min a daisak hi ci ding hi. Tua in khemna lianpen hi ding hi” E G White, Kidona Lianpi, 593,595, 624.\nMang 16:15 sim lecin, Armageddon aa lut ding te, Zeisu hanthotna om hi. Laodicea pawlpi tungah a ngetna te lungngai in (Mang 3: 18). Laodicea pawlpi tung a thupuak in, Armageddon gal a ding kigin-kholhna dingin bangzah thupi hiam? Nangma a ding bangzah na zangthei diam?\nPuanpaak in Khazih hoihna hi a (Mang 3: 4,5; 19:7 -9). Tua Khazih’ puanpaak a silhte bekin, hun nunung haksatna te lakah dingkip zo bek ding hi. Zeisu’ sisan sungah, i puante a paak theih na’ngin, bangci sawp ding hiam?\nPrev post Chapter 1 — Atmosphere of the Home\nNext post Chapter 2—Fundamentals of True Homemaking


url: =Motorway Solar Pavement Markers Philippines Cost-Nokin Solar Pavement Marker\nMotorway Solar Pavement Markers Philippines Cost\nHome » News » Solar Raised Pavement Marker » Motorway Solar Pavement Markers Philippines Cost\nRaised pavement markers Post delineators. 2. Steep sideslopes/ Ro adside Obstacles Flatten sideslopes u pto 3:1 or This paper presents estimates of how much road accidents cost the national ...\nSolar Cyclway Delineators - BENEDRIVE\nRoadTek Network Services fact sheet\nWe value our customers, our people and our reputation RoadTek For more information contact RoadTek Network Services on (07) 3032 3395 Fact Sheet RoadTek 2 OF 2Linemarking RoadTek Linemarking has earned a reputation as a leader in the road marking


url: =Guah i thusim (The mystery of the rain) :: ZOMI DAILY\nGuah i thusim (The mystery of the rain)\nposted on 18 November 2017 at 9:42 pm Lomkholna: Dimlunzam, News\nGuahpen zu pakpak lo napi in azukkhit vanglak lehbel um a bel a buak bang hi ven.Tua guah pen sehnelgam sung a azu guah bang hi. Siapa ka omna khan ah hong hawh phei in tua guahzu zaizai tawlet pan ka en khawm uh hi.\n“Guahtui in nuntakna hong puak hi.” a hong ci a, ” guah tui lo in nuntaknate si in bei mang hi” ci in azom hi. Hih thu pen Israel gam ading in thuman thudik khat hi. A hangin agam uh keu lua ahihman in vantungpan a hongpai guahlo in hi thei ngiat lo uh hi.”\n“Bang aci nuam na hia Sia.”\n“Lai Siangtho in tui ahi lo a hong kibua ding gen khat nei a tua pen Kha guah hi.”\n“Tua ahih leh ‘ tui’ leh ‘Kha’ pen bang ki zopnaom ding ahia?\n“Guah pen vanpan hong zu leh leitang nuntak na pia hi.Kha zong van pan hong ki bua leh a ngah kha te a dingin nuntakna pia hi. Guah hong ki buakhia leh gah anei theilo a atol leitangte in gahpha tampi hong nei thei pah uh hi. Kha guah hong zu leh gah aneilo te in hong khanglo dinga gahpha tampi hong gah ding uh hi.\n“Tua aki bua Kha pen cik lai a piang…? ”\n“Pentecost ni a piang ai ve. Pasian Kha pen nungzuite kiangah Jerusalem aom laitak un kibua hi ven. Tua akibua Kha in akeu nuntakna teng gahpha gah sak in nuntakna pia hi.Tua ahih man in Sawltakte taangthu hong ki at khia a leitung tangthu lumlet ngiau hi.”Tua ahih leh tuabang dan Kha ki buakna aom ngei hia?”\n“Tuabang lian om ngei nai lo hi.”” Ahi zong in hih thu in thusim khat nei hi. En kik le hangh Israel gam ah guah khat vei bek zu lo hi. ‘Moreh’ a kici guah masa leh ‘Malkosh’ acih guah nunung nih vei om a, amasa pan phalbi kipat ( autumn) hun leh anunung pen singteh pak (spring) hun in zu uh hi.”\n“Tua ahih leh Kha guah zong nih vei ding mah a hi ve maw?”\n“Hi mah anihna in hong zui ding hi.”\n“Joel kamsang pa in Pasian in guah masa leh guah nunung pen hun nunung ni te ah hong zusak ding cih na gen khol hi. Tua ahih man in khat hong pai lai ding ahi ve. Guah masa pen Israel mite, Jews thu um mite tung leh leitung bup ah hong ki bua hi. Akik pen zong tua bang mah ahong hi ding hi. A masa pen leh anunung guah te in akeu, nuntakna anei theilo aciin na mun te hong nungta kik sak ding ahihi”.\nThe Mission: Tunglam pan a ahong ki bua Kha lunggulh in la zongin, tua tawh a ki suk khakna munte ahhong no suah kik ding a, hong nungta kik in gah tampi na gah ding uh hi. Guah nunung pen hong tung ding in kiging in. Isaiah 44: 3_4; Joel 2:23_29; Acts 2: 17_18\nJohnathan Cahn day 48\nPrevious: Malaysia, Shah Alam aom Shopping Mall ah damiah lut, RM1.2 Million manneiding puakhia\nNext: Dr Henry C Lee gen thu manpha pawl khatte ~ NK Khanno\nUpdate: Trump leh Kim te Singapore gamsung ah June 12 ni in kimuding


url: =Italy gamah meileng kiphukha, mi 22 si, tampi liam :: ZOMI DAILY\nItaly gamsung Puglia Region ah zanni Tuesday ni in Passenger apua meileng nih ki maiphutkhak uh ahih manin, mi 22 sikhin a, adangzong mi tampi liam cih AFP News pan kiza hi. Andria khuagei ah aki phukha hi a, meileng lampi khattung ah ahatvalval in atai laitak aki maiphutkhak uh ahih manin meileng amailam teng palhzihziah a, athemthem in ki thehthanggawp hi.\nEmergency Services tezong hih tuahsiatna munah nawhsatak in taipah ngeingai uh a, Rescue Workers bekbek mi 200 val in vadelh uhhi. Asisa te hankuang sungah guangin ki puahkhia a, akapkap tawh, honghuh un ci’n a awng awng tawh mulkimhuai mahmah hi. Policeman khatin Journalist te kiangah agenkhiatna ah hihbang mulkimhuai pen kakhansung in kamuhcilna hi ci’n acikziak huaizia genkhia hi.\nHih tuahsiatna vengsung ah Railway Police makai ahi Giancarlo Conticchio ii genkhiatna ah mi 22 sikhin in, adang mi 43 bang liam uhhi. Tualak ah aliam 4 tepen huaisia phadeuh hi ci’n genkhia hi. Zanthapai hih meilengsia hawngsung ah adang a awkcip, acimawh khawng aki mukhapaklo aomkhakleh ka zongsuakding uhhi cihi.\nItalian Media te genna ah asi mi 23 ci uh a, nupi khatpen atatawh meilengsung kiukhat ah sikhawm uh ahih manin, asi khat ki behlap cihi.\nHih meileng pen Private Railway Company khat ahi Ferrotramviaria te neihsa ahihi. Prime Minister Matteo Renzi zong tuahsiatna azakphet in aphual ah vadelhpah a, banghang in hibang pianghiam cih theihcian mateng kankhiading hihang cihi.\n2009 kuminzong khatvei Train Accident piang ngei a, mi 29 in sihlawh hi. Meileng tungah akipua Gas te puakkham ahih manin, meikanggawp hi. Tuazawh meileng Accident huaisialua omlo a, tutung in aomkikpan ahihi. ZD Sawltak #zomidaily\nPrevious: Singapore ah River Taxi khat meikang, ahawlpa ki muzolo\nNext: Zomi Sonnet: Cope Banzaal ~ Thawnpu


url: =Tuni Kawlgalkapte In Galvanlengte Zang In Kokangte Nasiatakin Do. March 7/2015 March 7,Tuni sumlam hun aa kipan in Kawlgalkapte in Chinshwehaw mawtaw lampi ngei aa phualsat Kokang galkapte Galvanglengte tawh 6 vei do in,atung tawh anuai tawh zang in nasiatakin do uh a hih man in tuni Kokangte leh Kawlgalkapte kikapna pen nasia mahmah hi ci hi. March 6,Zanni in zong Kawlgalkapte leh Kokang galkapte kikapna nasiatak in om aa,hih kidona ah Kawlgalkapte in Kokangte ukna Mualtung mun 1 lakik zo in Kokang te galvan pawlkhat ,Khamtheih guihtheih pawlkhat leh Van pawlkhat te man kha uh hi. Hih kikapna ah Kawlgalkap lubawk pawlkhat leh nautang 4 si in ,11 te nasiatak in liam uh hi.Tu in Laukkai khuapi pen Kawlgalkapte in ukzota uh a hih man in khuasung mite 3000 kim bang in khuasung ah hong ciah kik ta uh hi ci-in Kawlgalkap thunei te in tuzingsang in tangkona nei uh hi. Hih anuai aa maan te pen gam sung mun khat ah Kokang galkapte an huan na man te leh Kokang galkapte maan te a hihi. Source:Mizzima News. By.World Zomi News Admin Pu Te. - Zomi History Tuni Kawlgalkapte In Galvanlengte Zang In Kokangte Nasiatakin Do. March 7/2015 March 7,Tuni sumlam hun aa kipan in Kawlgalkapte in Chinshwehaw mawtaw lampi ngei aa phualsat Kokang galkapte Galvanglengte tawh 6 vei do in,atung tawh anuai tawh zang in nasiatakin do uh a hih man in tuni Kokangte leh Kawlgalkapte kikapna pen nasia mahmah hi ci hi. March 6,Zanni in zong Kawlgalkapte leh Kokang galkapte kikapna nasiatak in om aa,hih kidona ah Kawlgalkapte in Kokangte ukna Mualtung mun 1 lakik zo in Kokang te galvan pawlkhat ,Khamtheih guihtheih pawlkhat leh Van pawlkhat te man kha uh hi. Hih kikapna ah Kawlgalkap lubawk pawlkhat leh nautang 4 si in ,11 te nasiatak in liam uh hi.Tu in Laukkai khuapi pen Kawlgalkapte in ukzota uh a hih man in khuasung mite 3000 kim bang in khuasung ah hong ciah kik ta uh hi ci-in Kawlgalkap thunei te in tuzingsang in tangkona nei uh hi. Hih anuai aa maan te pen gam sung mun khat ah Kokang galkapte an huan na man te leh Kokang galkapte maan te a hihi. Source:Mizzima News. By.World Zomi News Admin Pu Te. - Zomi History\nHome > Myanmar News > Tuni Kawlgalkapte In Galvanlengte Zang In Kokangte Nasiatakin Do. March 7/2015 March 7,Tuni sumlam hun aa kipan in Kawlgalkapte in Chinshwehaw mawtaw lampi ngei aa phualsat Kokang galkapte Galvanglengte tawh 6 vei do in,atung tawh anuai tawh zang in nasiatakin do uh a hih man in tuni Kokangte leh Kawlgalkapte kikapna pen nasia mahmah hi ci hi. March 6,Zanni in zong Kawlgalkapte leh Kokang galkapte kikapna nasiatak in om aa,hih kidona ah Kawlgalkapte in Kokangte ukna Mualtung mun 1 lakik zo in Kokang te galvan pawlkhat ,Khamtheih guihtheih pawlkhat leh Van pawlkhat te man kha uh hi. Hih kikapna ah Kawlgalkap lubawk pawlkhat leh nautang 4 si in ,11 te nasiatak in liam uh hi.Tu in Laukkai khuapi pen Kawlgalkapte in ukzota uh a hih man in khuasung mite 3000 kim bang in khuasung ah hong ciah kik ta uh hi ci-in Kawlgalkap thunei te in tuzingsang in tangkona nei uh hi. Hih anuai aa maan te pen gam sung mun khat ah Kokang galkapte an huan na man te leh Kokang galkapte maan te a hihi. Source:Mizzima News. By.World Zomi News Admin Pu Te.\nTuni Kawlgalkapte In Galvanlengte Zang In Kokangte Nasiatakin Do. March 7/2015 March 7,Tuni sumlam hun aa kipan in Kawlgalkapte in Chinshwehaw mawtaw lampi ngei aa phualsat Kokang galkapte Galvanglengte tawh 6 vei do in,atung tawh anuai tawh zang in nasiatakin do uh a hih man in tuni Kokangte leh Kawlgalkapte kikapna pen nasia mahmah hi ci hi. March 6,Zanni in zong Kawlgalkapte leh Kokang galkapte kikapna nasiatak in om aa,hih kidona ah Kawlgalkapte in Kokangte ukna Mualtung mun 1 lakik zo in Kokang te galvan pawlkhat ,Khamtheih guihtheih pawlkhat leh Van pawlkhat te man kha uh hi. Hih kikapna ah Kawlgalkap lubawk pawlkhat leh nautang 4 si in ,11 te nasiatak in liam uh hi.Tu in Laukkai khuapi pen Kawlgalkapte in ukzota uh a hih man in khuasung mite 3000 kim bang in khuasung ah hong ciah kik ta uh hi ci-in Kawlgalkap thunei te in tuzingsang in tangkona nei uh hi. Hih anuai aa maan te pen gam sung mun khat ah Kokang galkapte an huan na man te leh Kokang galkapte maan te a hihi. Source:Mizzima News. By.World Zomi News Admin Pu Te.\nMarch 7,Tuni sumlam hun aa kipan in Kawlgalkapte in Chinshwehaw mawtaw lampi ngei aa phualsat Kokang galkapte Galvanglengte tawh 6 vei do in,atung tawh anuai tawh zang in nasiatakin do uh a hih man in tuni Kokangte leh Kawlgalkapte kikapna pen nasia mahmah hi ci hi.\nMarch 6,Zanni in zong Kawlgalkapte leh Kokang galkapte kikapna nasiatak in om aa,hih kidona ah Kawlgalkapte in Kokangte ukna Mualtung mun 1 lakik zo in Kokang te galvan pawlkhat ,Khamtheih guihtheih pawlkhat leh Van pawlkhat te man kha uh hi.\nHih kikapna ah Kawlgalkap lubawk pawlkhat leh nautang 4 si in ,11 te nasiatak in liam uh hi.Tu in Laukkai khuapi pen Kawlgalkapte in ukzota uh a hih man in khuasung mite 3000 kim bang in khuasung ah hong ciah kik ta uh hi ci-in Kawlgalkap thunei te in tuzingsang in tangkona nei uh hi.\nHih anuai aa maan te pen gam sung mun khat ah Kokang galkapte an huan na man te leh Kokang galkapte maan te a hihi.\nMyanmar News 11:05:00 PM\nItem Reviewed: Tuni Kawlgalkapte In Galvanlengte Zang In Kokangte Nasiatakin Do. March 7/2015 March 7,Tuni sumlam hun aa kipan in Kawlgalkapte in Chinshwehaw mawtaw lampi ngei aa phualsat Kokang galkapte Galvanglengte tawh 6 vei do in,atung tawh anuai tawh zang in nasiatakin do uh a hih man in tuni Kokangte leh Kawlgalkapte kikapna pen nasia mahmah hi ci hi. March 6,Zanni in zong Kawlgalkapte leh Kokang galkapte kikapna nasiatak in om aa,hih kidona ah Kawlgalkapte in Kokangte ukna Mualtung mun 1 lakik zo in Kokang te galvan pawlkhat ,Khamtheih guihtheih pawlkhat leh Van pawlkhat te man kha uh hi. Hih kikapna ah Kawlgalkap lubawk pawlkhat leh nautang 4 si in ,11 te nasiatak in liam uh hi.Tu in Laukkai khuapi pen Kawlgalkapte in ukzota uh a hih man in khuasung mite 3000 kim bang in khuasung ah hong ciah kik ta uh hi ci-in Kawlgalkap thunei te in tuzingsang in tangkona nei uh hi. Hih anuai aa maan te pen gam sung mun khat ah Kokang galkapte an huan na man te leh Kokang galkapte maan te a hihi. Source:Mizzima News. By.World Zomi News Admin Pu Te. Rating: 5 Reviewed By: Thang Thawn Tuang Guite